Opvoedkunde of pedagogiek is die studie van hoe volwassenes (onderwysers, ouers) jongmense grootmaak vir 'n bepaalde doel. Die studie van onderwys word onderwyskunde genoem. Die studie van lesgee self, word didaktiek genoem. Opvoedkunde is die wetenskap van die ontwikkeling van 'n kind tot by volwassenheid. Dit bestudeer die opvoeding, die ontwikkelingsfases, asook die verhouding tussen die kind en sy omgewing: familielede, skool, vriende, die geboue in sy omgewing, media ens. Dit lê veral klem op die handelinge. Opvoeding is dus die toepassing van opvoedkunde in die praktyk. Dit is opmerklik dat die opvoedkunde (pedagogiek) vir 'n lang tyd nie in alle lande as selfstandige wetenskap bestaan het nie maar dat dit in Nederland en Vlaandere wel so was. Gespesialiseerde studierigtings in pedagogiek sluit in: sosiale pedagogiek onderwyspedagogiek (met inbegrip van didaktiek) kliniese pedagogiek teoretiese pedagogiek forensiese pedagogiek Geskiedkundige pedagogiek bestudeer hoe opvoeders (onderwysers en ouers) in die verlede gestalte gegee het aan die begeerte om jeugdiges met 'n bepaalde doel voor oë groot te maak. Ortopedagogiek bestudeer die grootmaak van jeugdiges met liggaamsgestremdheid: ontwikkelingsstoornis of leerstoornis soos ADHD of disleksie.


Hewlett-Packard Company, algemeen bekend onder sy afkorting HP, was 'n multinasionale inligtingstegnologie-maatskappy wat sy hoofkwartier in Palo Alto in die Amerikaanse deelstaat Kalifornië gehad het. HP het van 'n beskeie begin as motorhuisonderneming tot een van die grootste globale tegnologie-vervaardigers gegroei en bedien vandag byna elke mark wêreldwyd. Volgens sy omset is dit tans die grootste vervaardiger van inligtingstegnologie ter wêreld, nog voor IBM. HP was ook een van die eerste tegnologie-ondernemings wat hulle in die bekende Silicon Valley in Kalifornië gevestig het. In die 1970's het HP eerste kommersiële sukses met die vervaardiging en verspreiding van rekenaarreekse met self-ontwikkelde bedryfstelsels behaal. Die onderneming het daarnaas 'n lang tradisie as vervaardiger van programmeerbare wetenskaplike sakrekenaars en ontwikkelaar van meettegnologie. Die ontwikkeling en verspreiding van rekenaars met self-ontwikkelde sagteware is in die laat 1980's gestaak. Vandag is HP 'n konglomeraat-onderneming wat dogtermaatskappye soos die rekenaarvervaardiger Compaq en Palm as produsent van die Black Berry insluit. Die groep spits hom op die ontwikkeling en vervaardiging van rekenaar-, datastoor- en netwerk-hardeware, die ontwerp van sagteware en die verskaffing van IT-dienste toe.


Barnsteen of amber is 'n deursigtige, deurskynende of ondeursigtige, meestal goudgeel tot geelbruin edelsteen wat uit die verharde, gefossileerde hars van prehistoriese naaldbome gevorm is. Barnsteen het tussen 50 en 260 miljoen jare gelede uit die taai vloeiende hars van bome ontstaan waarvan die bas gewond en daarna met hars verseël is om dit teen skadelike mikro-organismes te beskerm. Die hars het geleidelik tot 'n vaste, amorfe (dit wil sê nie-kristalliene) materiaal ontwikkel. Alhoewel barnsteen geen mineraal of gesteente is nie (dit is van organiese oorsprong en brandbaar), word dit nogtans as edelsteen beskou waaruit reeds in die vroeë geskiedenis van die mensheid sierade of kunswerke vervaardig is. Sommige van die oudste voorwerpe uit barnsteen, wat in Egipte ontdek is, is meer as 6 000 jaar oud. Die mees befaamde pronkstuk uit barnsteen was die sogenaamde Barnsteenkamer in die Katharina-paleis naby Sint Petersburg wat uit die goudgeel Baltiese barnsteen vervaardig is en waarna dikwels as die Agste Wonder van die Wêreld verwys word. Dit het gedurende die Tweede Wêreldoorlog spoorloos verdwyn, maar kon tussen 1979 en 2003 deur Russiese deskundiges met behulp van geskiedkundige foto's uit Baltiese barnsteen gerekonstrueer word.


Yale-universiteit (Engels: Yale University) is 'n private Ivy-bond universiteit geleë in New Haven, Connecticut. Dit is in 1701 gestig in die Kolonie van Connecticut, en is vandag die derde oudste institusie vir hoër opvoeding in die Verenigde State. Yale het vele vername alumni gelewer, insluitend vyf V.S.A. presidente, sewentien V.S.A. Hooggeregshofregters benewens verskeie ander staatshoofde. Geïnkorporeer as die Kollegiaatskool, kan die institusie sy wortels naspoor na 17de-eeuse godsdiensleraars wat daarna gestrewe het om 'n kollege te stig vir die opleiding van leraars en politieke leiers vir die kolonie. In 1718 is die kollege herdoop tot Yale-kollege ter ere van 'n skenking van Elihu Yale, 'n goewerneur van die Britse Oos-Indiese Kompanjie. In 1861, het die Gegradueerdekollege van Kunste en Wetenskappe die eerste V.S.A. skool geword om 'n Ph.D. toe te ken. Yale-kollege is getransformeer, beginnend in die 1930's, deur die vestiging van residensiële kolleges, waarvan tans 12 bestaan en nog twee beplan word. Byna alle aangestelde professore doseer voorgraadse kursusse, waarvan meer as 2,000 jaarliks aangebied word.


'n Woordverwerker is 'n program op 'n rekenaar waarmee dokumente (soos briewe) mee geskryf word. Hierdie dokumente kan dan met 'n drukker uitgedruk word of elektronies gestoor en versend word. Woordverwerkers bied nuttige hulpmiddels om dit makliker te maak om goeie dokumente te lewer. So het meeste woordverwerkers 'n ingeboude grammatika- en speltoetser. Foto's en ander beelde kan ingevoeg word en teks kan met verskillende kleure, groottes en skriftipes opgemaak word. Die bekendste woordverwerker is Microsoft Word. Van die ander bekende woordverwerkers sluit in: OpenOffice.org Writer en KWord (vir Linux KDE). Hierdie artikel is ’n saadjie. Voel vry om Wikipedia te help deur dit uit te brei.


Gholf is 'n buitelugsport waar individuele spelers of spanne 'n klein balletjie tot binne 'n gaatjie in die grond moet slaan deur verskeie gholfstokke te gebruik. Dit is ook een van die min spelle wat nie 'n vaste bepaalde spelarea gebruik nie, dit wil sê golfbane verskil in vorm en uitleg. Die spel word bepaal deur die Reëls van Gholf (opgestel deur die Verenigde State se Gholfvereniging) as "die slaan van 'n bal vanaf die bofperk tot in die gaatjie deur een of meer houe onderhewig aan die Reëls". Daar word beweer dat gholf in Skotland ontstaan het en volgens oorlewering is die eerste gholfspel moontlik by die Bruntsfield Links in Skotland in 1456 gespeel, aldus die Royal Burgess Golfing Society. Gholf, in sy huidige vorm, was wel sedert ten minste 1257 in Nederland en sedert 1672 op Skotland se Musselburgh Links gespeel (die oudste gholfbaan in die wêreld), maar ander weergawes van die spel is al vele eeue voorheen dwarsdeur die Britse eilande en die Nederlande van Noord-Europa gespeel. Alhoewel dit gereeld as 'n elite-tydverdryf gesien word, word gholf nou meer gewild en trek al hoe meer spelers dwarsoor die wêreld.


Vir ’n artikel oor die oblast met dieselfde naam, sien Kirof-oblast. Kirof (Russies: Киров), voorheen bekend as Wjatka (Вя́тка) en Chlinof (Хлы́нов), is ’n stad in Rusland en die hoofstad van die federale deelgebied Kirof-oblast. Dit is aan die Wjatka-rivier geleë. Die bevolking in 2013 was 483 176. Wjatka. Materiaal vir die Geskiedenis van die XVII en XVIII Eeu (1887) (Вятка. Материалы для истории города XVII и XVIII столетий) by Runivers.ru in DjVu- en PDF-formaat (ru) Wikimedia Commons het meer media in die kategorie Kirof. Hierdie artikel is vertaal uit die Engelse Wikipedia


Die Tiensjan (Chinees: 天山; pinyin: Tiānshān, Dungaans: Тянсан; Tiansan; Oud-Turks: 𐰴𐰣 𐱅𐰭𐰼𐰃, Tenğri tağ; Turks: Tanrı Dağı; Mongools: Тэнгэр уул, Tenger uul; Oeigoers: تەڭرىتاغ, Тәңри тағ, Tengri tagh; Kirgisies: Теңир-Тоо / Ала-Тоо, Teñir-Too / Ala-Too, تەڭىر-توو / الا-توو; Kasaks: Тәңіртауы / Алатау, Táńirtaýy / Alataý, تٵڭٸرتاۋى / الاتاۋ; Oesbekies: Tyan-Shan / Tangritog‘, Тян-Шан / Тангритоғ, تيەن-شەن / تەڭرىتاغ) is 'n bergreeks in Sentraal-Asië aan die kruispunt van die Himalaja met die Karakoram, Pamir, Kunlun en Hindoekoesj op die omstrede grense van Kasakstan, Kirgisië, Oesbekistan, Tadjikistan en die Volksrepubliek China. Die hoogste bergpiek, Jengish Chokusu, is met 7 439 meter bo seevlak die hoogste berg van Kirgisië. Die Tiensjan is in die streek Turkestan geleë en skei die noordelike van die suidelike gedeelte. Die Tiensjan streek oor sowat 2 450 km en is 400 km breed. Tiensjan is 'n Chinese term wat "hemel / hemelse berge" of "god / geestelike berge" beteken.


Abchasië (Abchasies: Аҧсны́, Apsny, [apʰsˈnɨ]; Georgies: აფხაზეთი, Apkhazeti, [ɑpʰxɑzɛtʰi]; Russies: Абха́зия, Abkhа́ziya, [ɐpˈxazʲɪjə]), amptelik die Republiek Abchasië (Abchasies: Аҧсны Аҳәынҭқарра, Aphsny Axwynthkharra; Russies: Респу́блика Абха́зия, Respublika Abkhaziya), is volgens internasionale reg 'n deel van Georgië, maar vorm de facto 'n onafhanklike republiek, sonder algemene internasionale erkenning. Alhoewel Georgië nie beheer oor Abchasië uitoefen nie, beskou die Georgiese regering, die Verenigde Nasies en die meerderheid van die wêreld se regerings Abchasië as deel van Georgië, wie se grondwet na dié gebied as die Outonome Republiek Abchasië verwys. Abchasië is in die Suid-Kaukasus langs die Swartseekus geleë. Die hoofstad en grootste stad is Soechoemi. Abchasië beslaan 'n oppervlakte van 8 660 km² en het 'n bevolking van 243 206 in 2015 gehad. Abchasië grens in die noorde aan die Russiese deelgebiede Karatsjai-Tsjerkessië en Krasnodar-krai. Soms word na Abchasië, Suid-Ossetië, Transnistrië en Artsach as post-Sowjetse "bevrore konfliksones" verwys. Almal is lidlande van die Gemeenskap vir Demokrasie en Regte van Nasies.


Extremadura is een van die sewentien outonome gemeenskappe van Spanje. Dit is in die suidweste van Spanje, halfpad tussen Lissabon en Madrid, geleë en grens aan Portugal, en die outonome gemeenskappe Kastilië-La Mancha, Kastilië en León en Andalusië. Die bevolking is in 2018 deur die Instituto Nacional de Estadística op sowat 1,073 miljoen beraam. Administratief is Extremadura in twee provinsies onderverdeel, Badajoz (die grootste van alle Spaanse provinsies volgens oppervlakte) en Cáceres. Die hoofstad is Mérida met 'n bevolking van iets meer as 59 000. Die enigste groter stedelike nedersetting in die yl bevolkte streek is Badajoz met ongeveer 150 000 inwoners. Na die plaaslike bevolking word in Spaans as Extremeños verwys. Die streeksnaam, wat «Anderkant die Duero» beteken, verwys na die historiese rol van die Duero as grensrivier tydens die Reconquista, die Christelike herverowering van Spanje en Portugal. Eeue lank het die rivier die Christelike en Moors-Islamitiese invloedsfeer op die Iberiese Skiereiland van mekaar geskei. Die Portugese Estremadura het dieselfde etimologiese oorsprong. Tradisioneel is Extremadura een van die armer randgebiede van Spanje wat in die vroeë 16de eeu 'n buitengewoon hoë persentasie van conquistadores opgelewer het, onder wie Francisco Pizarro, 'n boorling van Trujillo.


Die Laptefsee (Russies: мо́ре Ла́птевых, more Laptevykh) is 'n see van die Arktiese Oseaan in Noord-Rusland tussen Sewernaja Zemlja in die weste, die Nieu-Siberiese Eilande in die ooste en die vasteland van Siberië in die suide. Die Laptefsee grens aan die Karasee in die weste, die Arktiese Oseaan in die noorde en die Oos-Siberiese See in die ooste. Die see het 'n oppervlakte van sowat 714 000 km² en 'n gemiddelde diepte van 578 m. Die see is genoem ná die Russiese ontdekkingsreisigers Dmitri Laptef en Khariton Laptef en was voorheen bekend as Nordenskiöldsee (Russies: мо́ре Норденшёльда), genoem ná Adolf Erik Nordenskiöld. Belangrike riviere wat in die Laptefsee uitmond is die Lena en die Olenjok. Die see is feitlik die hele jaar gevries. "Laptev Sea" (in Engels). Encyclopædia Britannica. Geargiveer vanaf die oorspronklike op 10 Mei 2020. Besoek op 16 Julie 2017. Wikimedia Commons het meer media in die kategorie Laptefsee. Hierdie Rusland-verwante artikel is ’n saadjie. U kan help deur dit uit te brei.


Kollegiale toetsing (ook ewekniebeoordeling of portuurbeoordeling) is ’n proses van selfregulering in ’n werk of ’n proses van evaluering wat gekwalifiseerde indiwidue in die relevante studiearea insluit. Kollegiale toetsingsmetodes word gebruik om standaarde te behou, prestasie te verbeter en geloofwaardigheid te verleen. In die akademie word kollegiale toetsing dikwels gebruik om die werkstuk van ’n akademikus se geskiktheid vir publikasie te bepaal. Kollegiale toetsing kan gekategoriseer word volgens die tipe aktiwiteit en deur die studiearea of beroep waarbinne die aktiwiteit plaasvind. Hierdie artikel is ’n saadjie. Voel vry om Wikipedia te help deur dit uit te brei.


Moses (Hebreeus: מֹשֶׁה, Mōšæ; Arabies: مُوسَى, Mūsā; Grieks: Μωυσῆς en Μωσῆς, Mō(y)sēs) is naas Abraham die tweede sentrale figuur in die geskiedenis van die volk Israel. Volgens die Bybel is hy die vernaamste profeet, wat die Israeliete uit Egipte gelei het. Hy word beskou as die stigter van die Israelietise godsdiens en is volgens die Bybel die ontvanger van die Tien Gebooie op die berg Sinai. Moses was ook die aanvoerder van die volk Israel tydens die deurtog deur die woestyn tot aan die grense van Kanaän. Moses is een van die belangrikste figure in die Joodse volksgeskiedenis en onder sy leiding is die Israeliete weggevoer uit die slawerny in Egipte na die beloofde land Kanaän, die land van hul voorvaders. Volgens die Bybelse geskiedenis het Moses op die berg Sinai die Tora van God ontvang. Die lewensgeskiedenis van Moses word vertel in die Bybelboeke Sjemot/Eksodus tot en met Dwarim/Deuteronomium en is ten nouste verweef met die verhaal van die uittog van die Israeliete (Jode) uit Egipte.


Lisosome is klein, membraanomhulde blasies wat veral in dierselle prominent is. Die blasies is gevul met kragtige verteringsensieme wat, as hulle sou vrykom, die hele sel sou verteer. Die lisosome vermeerder dan ook in selle wat afgebreek moet word om plek te maak vir nuwe selle. Dit spreek vanself dat die membraan wat die lisosoom omring, van só 'n aard moet wees dat dit nie deur die ensieme vernietig kan word nie. Sel Hierdie artikel is ’n saadjie. Voel vry om Wikipedia te help deur dit uit te brei.


Seleen is 'n chemiese element in die periodieke tabel met die simbool Se en atoomgetal van 34. Dit is 'n toksiese nie-metaal wat chemies verwant is aan swael en tellurium. Dit kan in verskeie vorme voorkom maar een van hulle is 'n stabiele grys metaalagtige vorm wat elektrisiteit beter in die teenwoordigheid van lig as in die donker kan gelei en word in fotoselle gebruik. Die element word gevind in sulfiedertse soos piriet. Seleen is 'n algemene byproduk van koperraffinering of die vervaardiging van swaelsuur. Die suiwering van seleen word dikwels bemoeilik deur die teenwoordigheid van ander verbindings en elemente. Die algemeenste proses begin gewoonlik met die oksidasie met natriumkarbonaat om natriumseleniet te lewer. Die natriumseleniet word dan aangesuur met swaelsuur wat selenoëēsuur lewer. Swaeldioksied word dan deur die selenoësuur geborrel om die elementêre seleen te lewer. Word gebruik in fotoselle, ligmeters en sonselle vanweë sy fotovoltaïse en fotogeleidende eienskappe. Word in gelykrigters gebruik. Word gebruik om kleur in glas te verwyder aangesien dit die groen kleur van ysterbevattende onsuiwerhede teenwerk. Word gebruik om 'n rooi kleur aan glasse en emaljes te verleen. Word gebruik om die skuurweerstand van gevulkaniseerde rubber te verbeter.


'n Kwaternioon is 'n hiperkomplekse getal wat bestaan uit vier dele. Dit is 'n uitbreiding van komplekse getalle sonder die eienskap van kommutatiwiteit. Hulle is eerste beskryf in 1843 deur Sir William Rowan Hamilton en toegepas in drie-dimensionele meganika. Aanvanklik is kwaternione gesien as problematies aangesien dit nie voldoen het aan die kommutatiewe wet nie, dit wil sê, a b ≠ b a {\displaystyle ab\neq ba} . Alhoewel hul gebruik in meeste velde vervang is met vektore, word dit steeds gebruik in teoretiese en toegepaste wiskunde, veral vir berekeninge wat rotasies in drie-dimensionele ruimte bevat, soos byvoorbeeld in drie-dimensionele rekenaargrafika. Mens kan 'n kwaternioon beskou as 'n reële getal saam met drie imaginêre getalle of as 'n paar van twee komplekse getalle. In die eerste opvatting kan ons skryf: q = a + b i + c j + d k {\displaystyle q=a+b\mathbf {i} +c\mathbf {j} +d\mathbf {k} } Dit maak 'n kwaternioon 'n vier-dimensionale objek.


Vir ’n artikel oor die oblast met dieselfde naam, sien Tsjeljabinsk-oblast. Tsjeljabinsk (Russies: Челя́бинск) is 'n stad in Rusland wat in 1736 gestig is. Dit is die hoofstad van die Tsjeljabinsk-oblast en het in 2014 'n bevolking van 1 169 982 gehad. Op 15 Februarie 2013 het 'n meteoor naby Tsjeljabinsk ontplof. Columbia, VSA Ramla, Israel Wikimedia Commons het meer media in die kategorie Tsjeljabinsk. Hierdie Rusland-verwante artikel is ’n saadjie. U kan help deur dit uit te brei.


Sir George Cathcart (Londen, 12 Mei 1794 – Oekraïne, 5 November 1854) was 'n Britse generaal, diplomaat en goewerneur van die Kaapkolonie. Hy is in Renfrewshire gebore as seun van William Cathcart, eerste hertog van Cathcart. Na hy sy opleiding aan Eton en in Edinburgh ontvang, sluit hy op 16 by die Britse leër aan en neem deel aan die veldtog teen Napoleon. Hy doen diens in die Verenigde State van Amerika en Vlaandere, onderskei hom tydens die bombardering van Kopenhagen en tree as gesant van Engeland op aan die Russiese hof en tydens die Kongres van Wenen (1814), waarheen hy sy vader as aide-de-camp vergesel. Cathcart word in 1852 aangestel as bevelvoerder in Suid-Afrika en goewerneur van die Kaapkolonie. Tydens die Agtste Grensoorlog veg hy aan die oosgrens en verslaan die Basotho onder koning Moshoeshoe in die Oranjerivier-Soewereiniteit en in Basotholand (die latere Lesotho). Op sy beurt verslaan Moshoeshoe die goewerneur se magte tydens die Slag van Berea, maar die Basotho-koning maak vrede voor Cathcart wraak kan neem. Hy was die eerste goewerneur wat 'n grondwet aan die Kaapkolonie toegestaan het.


Wes-Bengale (Bengaals: পশ্চিমবঙ্গ, Paschim Banga, [ˈpoʃtʃim ˈbɔŋgo], luister (hulp·inligting); Engels: West Bengal) is 'n deelstaat in die ooste van Indië. Die hoofstad en grootste stad is Kolkata (voorheen Kalkutta). Van die ander groot stede is Haora en Jaynagar Majilpur. Volgens die 2011-sensus het Wes-Bengale 'n bevolking van sowat 91 miljoen gehad en is dus die vierde digsbevolkte deelstaat in die land. Wes-Bengale vorm die westelike deel van die streek Bengale, waarvan die oostelike deel die onafhanklike land Bangladesj vorm. Die belangrikste etniese groep is die Bengale. Naas die ampstale Bengaals, Engels en Kokborok word veral Ho, Moendari en Santali in die deelstaat gepraat. Wes-Bengale se geografie word veral deur die groot Gangesrivier gekenmerk. (en) "Area, population, decennial growth rate and density for 2001 and 2011 at a glance for West Bengal and the districts: provisional population totals paper 1 of 2011: West Bengal". Registrar General & Census Commissioner, India. Geargiveer vanaf die oorspronklike op 7 Januarie 2012. Besoek op 26 Januarie 2012.


Die term Chiapas-konflik (Spaans: Conflicto de Chiapas) verwys in die algemeen ná die Zapatista-opstand (Levantamiento zapatista) en die nasleep daarvan, maar die term verwys ook ná die verhouding tussen die inheemse volke en bestaansboere in die suidoostelike Meksikaanse deelstaat Chiapas. Die Chiapas-konflik het op 1 Januarie 1994 met die oorlogsverklaring van die ZANL aan die regering begin, waarop die regering soldate in die region gestuur het. Op 12 Januarie 1994 het die regering 'n eensydige skietstilstand verkondig. Die San Andrés-ooreenkomste, wat inheemse volke outonomie toegestaan het, is op 16 Februarie 1996 onderteken, maar die konflik oor teen die uitwerkings van globalisering en diskriminasienie van die Maya-bevolking is nie opgelos nie. Die begin van die konflik het saamgeval met die stigting van die NAFTA deur Kanada, Meksiko en die Verenigde State. Die term Chiapas-konflik is intensief gekoppel met teen-insurgensie, 'n lae intensiteits-konflik, vierde geslags-oorlogvoering asook verdeel en heers. (es) Raúl Benítez Manaut & Rafael Fernández de Castro (2001). México-Centroamérica: desafios a inicios del siglo XXI. Ciudad de México: Instituto Tecnológico Autónomo de México, bl.


Akihito (明仁, Akihito? gebore 23 Desember 1933) het vanaf 1989 tot 2019 as keiser (天皇, tennō?) van Japan gedien en was die 125ste keiser volgens Japan se tradisionele opvolgingsorde. Soos in Japan gebruiklik is hy tydens sy bewind nie by sy geboortenaam Akihito genoem nie, maar "keiserlike majesteit" (天皇陛下, tennō heika) of "Sy huidige majesteit" (今上陛下, kinjō heika). Sy posthume naam sal Keiser Heisei (平成天皇, Heisei Tennō) wees, sy regeringstyd sal ná sy afsterwe darem as Heisei-tydperk (平成時代, Heisei jidai) bekend staan. Hy het die Krisanttroon in 1989 bestyg en in 2019 abdikeer. Sedert sy abdikasie is die amptelike aanspreekvorm keiser emeritus (上皇, Jōkō?). Akihito is die oudste seun van die sewe kinders van Keiser Shōwa en sy vrou Nagako. Toe Tokio in Maart 1945 deur Amerikaanse bomwerpers aangeval is, is Akihito en sy jonger broer Masahito (hy heet nou Hitachi) na veiligheid geneem. In Junie 1953 het hy Japan tydens die kroning van koningin Elizabeth II verteenwoordig. Hy trou op 10 April 1959 met Shoda Michiko.


Miep Gies (15 Februarie 1909 – 11 Januarie 2010) is bekend as een van die hulpverleners van die onderduikers (o.a. Anne Frank) in die "Achterhuis" in Amsterdam tydens die Tweede Wêreldoorlog, asook die bewaarder van Anne Frank se dagboek. Sy is as Hermine (Miep) Santrouschitz op 15 Februarie 1909 in Wene (toe in Oostenryk-Hongarye) gebore. Op 11-jarige ouderdom is sy deur die Nieuwenburg-familie in Leiden, Nederland aangeneem, as een van die duisende, uitgehongerde Oostenrykse kinders wat na Nederland gebring is om aan te sterk na die Eerste Wêreldoorlog. Die gesin het later na Amsterdam verhuis, waar sy die res van haar jeug deurgebring het. Later het sy op 24-jarige leeftyd by "Opekta", 'n besigheid van Otto Frank (Anne se vader) gaan werk. Sy het op 16 Julie 1941 met Jan Gies getrou; die paartjie het een seun gehad: Paul Gies, gebore op 13 Julie 1950. Na Otto Frank aan Gies bekendgemaak het dat hy met sy gesin sou moes onderduik, het Gies dadelik aangebied om hulle tydens hul onderduiking van kos en nuus te voorsien.


Michail Wasilewitsj Lomonosof (19 November [O.S. 8 November] 1711 – 15 April [O.S. 4 April] 1765) was 'n Russiese "Renaissance-man", wetenskaplike en skrywer. Lomonosof het belangrike bydraes gemaak tot die letterkunde, opvoedkunde en wetenskap. Sy ontdekkings sluit onder andere die ontdekking van die atmosfeer van Venus in. As 'n wetenskaplike het hy onder meer bygedra tot die vakgebiede chemie, fisika, mineralogie, geskiedenis, kuns, filologie en optika. Hy was ook 'n digter, en het 'n invloed gehad op die ontwikkeling van literêre Russies. Wikimedia Commons het meer media in die kategorie Michail Lomonosof. Hierdie artikel is ’n saadjie. Voel vry om Wikipedia te help deur dit uit te brei.


Johann August Strindberg (22 Januarie 1849 — 14 Mei 1912) was 'n Sweedse dramaturg en romanskrywer. In sy tuisland is hy verder ook bekend as 'n essayis, digter en kunsskilder. Sy loopbaan het vier dekades lank geduur en sy versamelde werke bestaan uit meer as 60 toneelstukke en meer as 30 werke van fiksie. Sy toneelstukke word in die geheel gekenmerk deur naturalisme, maar die latere werke antisipeer ook die ontwikkeling van modernistiese denkstrome soos ekspressionisme en surrealisme. Hierdie artikel is ’n saadjie. Voel vry om Wikipedia te help deur dit uit te brei.


Christiaan Neethling Barnard (Beaufort-Wes, 8 November 1922 – 2 September 2001) was 'n Suid-Afrikaanse hartchirurg wat roem verwerf nadat hy die wêreld se eerste suksesvolle mens-tot-mens-hartoorplanting in 1967 gedoen het. Hy skryf ook verskeie boeke. Christiaan Neethling Barnard is op 8 November 1922 op Beaufort-Wes gebore as kind van sendelingouers, Adam en Maria Barnard. Hy is een van vyf broers, maar sy broer Abraham is op vyfjarige ouderdom dood aan ’n hartsiekte. Sy jonger broer Marius volg in sy voetspore en word ook ’n hartchirurg. Hy matrikuleer aan Hoërskool Beaufort-Wes in 1940. In 1946 kwalifiseer hy as dokter (MB.ChB.-graad) aan die Universiteit van Kaapstad en behaal in 1953 sy M.D.-graad met ’n verhandeling oor The Treatment of Tuberulous Meningitis, waarin hy ’n deurbraakmetode vind om breinvliesontsteking weens tering by kinders te behandel en breinskade te voorkom asook lewens te red. Kort daarna verwerf hy die M.Med.-graad in Interne Geneeskunde. Na sy aanvanklike kwalifikasie doen hy sy hospitaaljaar by die Groote Schuur Hospitaal. Hierna sluit hy tot 1951 by ’n klein praktyk in Ceres aan, waarna hy terugkeer na Kaapstad vir verdere studie.


'n Helikopter is 'n tipe lugvaartuig wat deur 'n groot, roterende vlerk of vlerke aangedryf word. Helikopters kan vertikaal opstyg en land. Alhoewel eksperimentele helikopters reeds gedurende die vroeë 1920's verskyn het, het Igor Sikorsky eerste daarin geslaag om kommersiële produkte te bou. Konvensionele helikopter Die konvensionele helikopter beskik oor twee rotors, die hoofrotor wat horisontaal en voor op die romp is en die kleiner, stertrotor wat vertikaal agter op die stert is. Die hoofrotor moet die helikopter laat opstyg, daal of op een plek laat hang. Die stertrotor moet die wringkrag van die enjin teenwerk sodat die romp nie in die teenoorgestelde rigting as die hoofrotor draai nie. 'n Helikopter se rotor kan twee, drie, vier of meer lemme hê. Sommige helikopters het twee rotors, maar gewoonlik het hulle net een groot rotor met 'n klein rotor op die stert wat voorkom dat die stert in die rondte tol. 'n Vliegtuig se skroef draai vertikaal voor die vliegtuig en sleep dit vorentoe. Op dieselfde wyse draai die helikopter se rotor horisontaal bokant dit en verskaf drakrag aan die helikopter en sleep dit ook vorentoe wanneer die rotor effens vorentoe gekantel word.


Die Latynse Ryk of Keiserryk van Romania (Latyn: Imperium Romaniae) is die naam wat historici gegee het aan die feodale Kruisvaarderstaat wat deur deelnemers aan die Vierde Kruistog gestig is op land wat van die Bisantynse Ryk verower is. Dit het tot stand gekom ná die inval in Konstantinopel in 1204 en het geduur tot in 1261. Die Latynse Ryk was veronderstel om die Bisantynse Ryk te vervang as die titulêre Romeinse Ryk in die ooste, met ’n Westerse Rooms-Katolieke keiser in die plek van die Oosters-Ortodokse Bisantynse keisers. Boudewyn IX, die Graaf van Vlaandere, is op 16 Mei 1204 as Boudewyn I as die eerste Latynse keiser gekroon. Die Latynse Ryk kon nie politieke of ekonomiese oorheersing handhaaf oor die ander Latynse magte wat ná die Vierde Kruistog in voormalige Bisantynse gebiede gevestig is nie, veral die Republiek Venesië, en ná ’n kort aanvanklike tydperk van militêre suksesse het dit stadigaan begin verval. Dit is verswak deur konstante oorlogvoering teen Bulgarye en die onverowerde dele van die ryk, soos die Niceense Ryk, en eindelik het dit tot ’n einde gekom toe die Bisantyne Konstantinopel in 1261 onder keiser Michael VIII Palaiologos herverower.


Wortels is net soos stingels en blare die hooforgane van die hoër plante. In teenstelling met die stingel het die wortel nie groen blare nie en is meestal wit of geel tot bruin. Naas die opneem van water en opgeloste voedingsoute uit die grond, moet die wortel die plant in die grond anker en soms reserwevoedsel berg. Beet en geelwortels word juis vanweë hierdie laasgenoemde eienskap deur die mens gekweek. Die voedsel wat in die geelwortel geberg word, voorsien in 'n groot deel van die mens en dier se behoeftes aan vitamiene en kalorieë. Die grootte van die wortelstelsel hang af van die behoefte van die plant en die mate waarin die omgewing hierin voorsien. Die wortelpunt bestaan net soos die punt van die stingel uit 'n weefsel (primêre meristeem), waarvan die selle voortdurend verdeel. Op die manier vind vinnige lengtegroei van die wortel plaas. Die wortelpunt word beskerm deur die wortelmussie (kaliptra), waarvan die buitenste selle slymerig is. Die groeiende wortel kan gevolglik maklik die grond binnedring. Die selle wat in die punt gevorm is, differensieer baie vinnig.


Die Kaapse knorhaan (Chelidonichthys capensis) is 'n vis wat endemies is aan Suider-Afrika en kom voor van Kaap Fria tot by Maputo. In Engels staan die vis bekend as die Cape gurnard. Die vis se kop en lyf is rooierig aan die bokant, ligrooi net onder die sylyn en wit of pienk tot by die pens. Die pektorale vinne is donker groen met 'n groot swart vlek aan die binnekant. Op die vlek is klein wit of donker blou kolletjies. Die vis word tot 70 cm lank. Die pektorale vinne is lank. Die vis leef in sagte bodems in water wat van 10 – 390 m diep is. Die wyfies skiet kuit in die somer en die eiers is pelagies. Die onvolwassenes vreet skaaldiere en die volwassenes skaaldiere en vis. Die swemblaas word gebruik om geluide mee te maak. Gesogte eetvis en het groot kommersiële waarde. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 [IUCN] (en) Kaup J. J., 1873.


Die Dunning-Kruger-effek is ’n denkfout waarin relatief onbekwame indiwidue aan denkbeeldige meerderwaardigheid ly en hul eie vermoë foutiewelik veel hoër ag as wat dit werklik is. Die denkfout is in 1999 eksperimenteel waargeneem deur David Dunning en Justin Kruger van Cornell Universiteit. Dunning en Kruger het die denkfout toegeskryf aan die metakognitiewe onvermoë van die onbekwame om hul eie vermoënsvlak akkuraat te evalueer. Hulle navorsing het ook die omgekeerde voorgestel: dat hoogs bekwame indiwidue hul relatiewe bekwaamheid geringskat met die verkeerdelike veronderstelling dat take wat vir hulle maklik is, ook vir ander maklik is. Die fout word toegeskryf aan ’n metakognitiewe onvermoë van die onbekwame om hul eie foute te besef. Dunning en Kruger het veronderstel dat die effek die gevolg is van interne illusie in die onbekwame en eksterne wanopvatting in die bekwame: “Die miskalibrering van die onbekwame spruit uit ’n wanopvatting van die self, waar die miskalibrering van die hoogs bekwame uit ’n wanopvatting oor andere ontstaan”. Die fenomeen is aanvanklik getoets in ’n reeks eksperimente wat in 1999 deur David Dunning en Justin Kruger van die Sielkundedepartement aan die Cornell-universiteit gepubliseer is.


Moses Mendelssohn (Dessau, 6 September 1729 - Berlyn, 4 Januarie 1786) was 'n Duits-Joodse filosoof tydens die Verligting. Hy was 'n pionier van die Joodse Verligting, die Haskala. Mendelssohn was die seun van 'n Tora-geleerde in Dessau. Op 'n jong ouderdom het hy 'n vergroeiing op sy rug gehad. Mendelssohn het in 1743 na Berlyn verhuis toe die plaaslike rabbi, die skrywer van 'n werk oor Maimonides, daar aangestel is. In Berlyn het hy met die Verligting in aanraking gekom. Na sy studies het hy in 1754 in 'n syfabriek begin werk, waar hy as rekenmeester en bestuurder aangestel is. Mendelssohn ontmoet Gotthold Ephraim Lessing, wat 'n toneelstuk oor die Jode geskryf het, tydens 'n skaakspel. Hulle het goeie vriende geword. Mendelssohn was die model vir Nathan the Wise, gepubliseer in 1779. In 1762 het Mendelssohn, wat stotter, met Fromet Gugenheim getroud, met wie hy ses kinders gehad het, waaronder Abraham, die vader van die komponis Felix Mendelssohn Bartholdy. Mendelssohn het as 'n Ortodokse Jood groot geword en aan die wette en oortuigings van Judaïsme getrou gebly.


Yukio Mishima (三島 由紀夫 Mishima Yukio) was die skuilnaam van Kimitake Hiraoka (平岡 公威 Hiraoka Kimitake, 14 Januarie 1925 – 25 November 1970), 'n Japannese skrywer, digter, draaiboekskrywer, akteur, regisseur, nasionalis, en stigter van die Tate no kai. Mishima word beskou as een van die belangrikste Japannese skrywers van die 20ste eeu. Hy is in 1968 oorweeg vir die Nobelprys vir Letterkunde maar die prys is toegeken aan sy landgenoot, Yasunari Kawabata. Sy werke sluit die romans Bekentenissen van een gemaskerde, Het gouden paviljoen en die outobiografiese essay Sun and Steel in. Mishima se werke word gekarakteriseer deur hul weelderige woordeskat en dekadente metafore, die versmelting van tradisionele Japannese en moderne Westerse literêre style, en die obsessiewe daarstelling van die eenheid van prag, erotisisme en die dood. Hy was 'n velle kritikus van Marxistiese ideologieë en het 'n ongewapende burgerlike milisie gestig vir die uitgesproke doel om die keiser te verdedig in die geval van 'n rewolusie deur Japannese kommuniste. Op 25 November 1970 het Mishima en vier lede van sy milisie 'n militêre basis in sentraal Tokio betree en die bevelvoerder gyselaar geneem.


Tommaso Buscetta (13 Julie 1928 – 2 April 2000) was ’n Italiaanse bendelid en lid van die Sisiliaanse Mafia. Hy was die eerste Mafiabaas wat ’n informant (pentito) geword en die binnewerke van die organisasie verduidelik het. Buscetta was in Italië, die VSA en Brasilië by misdaad betrokke voordat hy aan Italië uitgelewer is, waar hy belangrike getuienis gelewer het in die grootste anti-Mafiaverhoor in die geskiedenis. Ná die moorde op die magistrate Giovanni Falcone en Paolo Borsellino het Buscetta verdere getuienis voor die anti-Mafiakommissie gelewer waarin hy Italiaanse politici met die Mafia verbind het. Buscetta het by die getuiebeskermingsprogram in Amerika aangesluit, waar hy gebly het tot met sy dood in 2000. Buscetta is in Palermo, Sisilië, gebore as die jongste van 17 kinders. Hy het in ’n arm deel van Palermo grootgeword waaruit hy ontsnap het deur op ’n jong ouderdom by misdaad betrokke te raak. Hy het in 1945 die eerste keer by die Sisiliaanse Mafia betrokke geraak en in die jare daarna het hy ’n volle lid van die Porta Nuova-familie geword waar hy meestal met sigaretsmokkelary te doen gehad het.


In 1492 het ŉ Spaans-gebasseerde transatlantiese maritieme ekspedisie afgeskop, gelei deur die Italiaanse ontdekker, Christopher Columbus. Die ekspedisies van Columbus, merk die begin van die Spaanse kolonisering van Amerika. Vir ŉ lang tyd is daar geglo dat Columbus en sy bemanning die eerste Europeërs was, wat voet aan wal geslaan het by Amerika. Daar was egter in die 11de eeu ŉ Viking-bemanning, gelei deur Leif Erikson, wat ook Amerika ontdek het. Maar, Columbus se ontdekkingsreise het gelei tot aaneenlopende Europese kontak met Amerika, kolonisering en die gevolge oor en weer wat ŉ effek tot op die hedendaagse lewe het.   Na tien jaar van studie, mooipraat, smeek en bedel, is Christophorus Columbus se ideaal uiteindelik verwesenlik: Ferdinand en Isabella, die koning en koningin van Spanje, het aan hom drie skepe en ŉ bemanning verskaf om 'n reis na die Land van die Weste te onderneem. Columbus se oogmerk was om na Asië te vaar, na die ryk lande Cipangu en Kathay, wat ons vandag as Japan en China ken.


Die Oktoberfest in die Beierse hoofstad München (Suid-Duitsland) is die grootste volksfees ter wêreld. Dit word sedert 1810 op die Theresienwiese, 'n voormalige weiveld in die weste van München, gehou en lok jaarliks meer as ses miljoen besoekers. Die plaaslike brouerye brou 'n spesiale bier, die sogenaamde Wiesn Märzen, met meer stamwort en 'n hoër alkoholgehalte (5,8% of meer) vir hierdie fees. Oktoberfeste is vroeër dikwels in Beiere gehou om die laaste voorrade Maartbier voor die begin van die nuwe brouseisoen te verbruik. Die huidige groot Oktoberfest in München is in vergelyking met ander volks- en skuttersfeeste in Duitsland nog 'n relatief onlangse verskynsel en is vir die eerste keer op 17 Oktober 1810 gehou. Ter geleentheid van hulle bruilof op 12 Oktober 1810 het kroonprins Lodewyk I van Beiere en prinses Therese van Sakse-Hildburghausen op 'n weiland net buite München 'n groot perdewedren gehou. Die weiveld word sedertdien Theresienwiese genoem, en in die plaaslike Beierse dialek word na die Oktoberfest dus ook as d' Wiesn ("die weiveld") verwys.


Koios (Grieks: Κοῖος) was in die Griekse mitologie een van die Titane, die reusagtige kinders van Uranos (Hemel) en Gaia (Aarde). Hy was die god van wysheid in die mitologie en dus die slimste van die Titane. Soos die meeste van hulle het hy nie ’n aktiewe rol gespeel in die Griekse godsdiens nie; hy verskyn net in lyste van Titane, soos in Hesiodus se Teogonie 133. Ovidius verwys in Metamorfoses (VI.185) na Koios se obskure aard: "Latona, daardie Titaan wat Koios verwek het, wie hy ook al is". Volgens M.L. West in "Hesiod's Titans" (The Journal of Hellenic Studies 105, 1985:174–175) is Foibe se man Koios " ’n selfs meer obskure karakter". Koios was egter veral belangrik vanweë sy nakomelinge. Hesiodus noem onder andere Hekate, dogter van Asteria. By sy suster Foibe het Koios die kinders Leto en Asteria gehad. Leto het by Zeus, die seun van Koios se mede-Titane Kronos en Rea die tweeling Artemis en Apollo gehad. Koios is saam met die ander Titane deur Zeus en die ander Olimpiese gode onttroon in die Titanestryd.


Die Noord-Kaap het talle erfenisterreine wat amptelik by die Suid-Afrikaanse Erfenishulpbronagentskap (SAEHA) geregistreer is en op ŉ lys verskyn. In die Herbert-distrik staan ŉ Anglo-Boereoorlog blokhuis, terwyl die ou wabrug oor die Oranjerivier, van klip gebou om die Kimberley-myne met die Kaap te verbind, as erfenisterrein in die Hopetown-distrik gelys is. Die waterpomp op Okiep en die Rooms Katolieke sendingstasie op Pella verskyn ook op die lys en die NG kerke op Strydenburg, Pofadder, Sutherland, Williston en Nieuwoudtville geniet erfenisstatus. Hier volg die erfenisterreine in verskillende Noord-Kaapse dorpe wat deur SAEHA erken word: Die ou tolhuis is ’n klipkonstruksie met ŉ sinkplaatdak. Die pad van Kimberley na Barkly-Wes loop in ŉ noord-westelike rigting en kruis die Vaalrivier by hierdie brug net voordat Barkly-Wes bereik word. Die tolhuis staan op Barkly-Wes se kant van die rivier en is as ŉ provinsiale erfenisterrein geregistreer. Eweneens is die brug oor die Vaalrivier ook op die erfenislys. Dit bestaan uit vyf vakke van 75 voet (23 m) elk en een van 108 voet (33 m). Met konstruksie het die ysterwerk 271 ton geweeg.


Ribonukleïensuur oftewel RNS is saam met DNS die draer van erflike inligting in alle bekende organismes. RNS bestaan uit nukleïnesuur en vorm saam met proteïne die makromolekules noodsaaklik vir alle bekende vorms van lewe. 'n RNS-molekuul bestaan uit lang enkelstringe nukleotides, wat saam tot 'n dubbele heliks buig. Die twee stringe is aanmekaar verbind deur sogenaamde basispare. 'n Basispaar verbind twee nukleotides wat teenoor mekaar lê. Die volgorde van nukleotides in 'n string word 'n sekwensie genoem. Omdat daar in prinsiep oneindig baie sekwensies moontlik is, kan die volgorde van nukleotides unieke erflike inligting verskaf. In organismes word die DNS binne-in 'n sel in die vorm van chromosome aangetref. Chromosome kan miljoene basispare bevat. Deur middel van DNS-replisering word die DNS in 'n chromosoom gekopieer. Hierdie kopiëring word gevolg deur selverdeling. Sodoende kry elke sel 'n kopie van die DNS en kan daar deur voortplanting DNS deurgegee word aan die nageslag. Die chemiese struktuur van RNS en DNS is soortgelyk, behalwe vir 'n paar uitsonderings: RNS bevat die suiker ribose, maar DNS bevat die effens anderse suiker deoksiribose ('n tipe ribose wat een suurstofatoom armer is), RNS besit die nukleobasis urasiel waar DNS timien bevat.


Nieu-Meksiko of Nieu-Mexiko (Engels: State of New Mexico, Spaans: Nuevo Mexico) is 'n deelstaat in die suidweste van die Verenigde State van Amerika met 'n bevolking van sowat twee miljoen. Die hoofstad is Santa Fe en die grootste stad is Albuquerque. Nieu-Mexiko is die 47ste deelstaat wat tot die Unie toegelaat is. Dit word in die noorde deur Colorado, in die ooste deur Oklahoma en Texas, in die suide deur Texas en Meksiko (state Sonora en Chihuahua) en in die weste deur Arizona begrens. Nieu-Meksiko se bynaam is "Die Land van Betowering" (Engels: Land of Enchantment). Alhoewel die deelstaat nie amptelik tweetalig is nie en Engels die status van de facto-ampstaal het, is meer as 'n kwart van die bevolking Spaanssprekend. Sommige sprekers van Spaans is nasate van oorspronklike Spaanse setlaars uit die koloniale tydperk. Nieu-Meksiko se geskiedenis was, net soos sy unieke kultuur en landskap, 'n inspirasie vir kunstenaars en skrywers.


Toutrek (Engels: Tug of war) is 'n sport waar twee spanne hulle kragte teen mekaar toets deur aan verskillende punte van 'n tou teen mekaar te trek. Die spanne bestaan gewoonlik uit agt lede elk. Die dik tou is met vyf linte gemerk. In die middel is 'n rooi lint wat die beginposisie aandui. Op 4 meter aan beide kante is 'n wit (of geel) lint wat die wenafstand aandui, en een meter verder 'n lint wat die posisie van die eerste spanlid aandui. Die span wat die ander vier meter ver oor die middellyn kan trek, wen die kompetisie. Afgesien van die brute krag benodig vir toutrek, is dit in der waarheid ook 'n tegniese sport. Die samewerking of ritme van spanlede speel net so 'n groot rol in 'n oorwinning, indien nie meer nie, as hul fisieke krag. Hiervoor word 'n "drywer" gebruik, 'n oud-trekker wat die span se gesamentlike trekkrag harmoniseer. Hy beweeg op en af langs sy span aan die tou, en gee bevele van wanneer om te trek en wanneer om te rus (genoem "hang").


SG Bad Breisig is 'n sportklub uit Bad Breisig in die deelstaat Rynland-Palts in Duitsland, veral bekend vir sy sokkerafdeling. Benewens sokker het die klub ook afdelings vir pluimbal, jujitsu, skubaduik, atletiek en gimnastiek. Die klub het op 1 Julie 1988 ontstaan met die samesmelting van die klubs Sportfreunde Germania Oberbreisig en Sportverein Niederbreisig. Die klub se grootste prestasie was om die Oberliga Suidwes te haal in 2008. Amptelike klubwerf


Johann Gottlieb Georgi was in die 18de eeu ’n ontdekkingsreisiger in Siberië. In 1772 het hy verskeie soorte fauna en flora van Siberië beskryf en in 1776–1780 het hy die eerste omvattende werk oor die inheemse volke van die streek geskryf. Hierdie Rusland-verwante artikel is ’n saadjie. U kan help deur dit uit te brei.


Maasmechelen (Limburgs: Maosmechele of Mechele) is 'n Belgiese munisipaliteit in die ooste van die Vlaamse provinsie Limburg, geleë aan die Maas-rivier, wat o.a. hier die grens met die Nederlandse provinsie Limburg vorm. Die munisipale gebied het 37 159 inwoners (2011) en 'n oppervlakte van 76,28 km². Mechelen-aan-de-Maas is die administratiewe setel van die munisipaliteit. Plekke in die munisipale gebied van Maasmechelen: Boorsem, Eisden, Kotem, Leut, Mechelen-aan-de-Maas, Meeswijk, Opgrimbie, Uikhoven en Vucht. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


UTC-02:30 is die tydsone vir: Die Kanadese provinsie Newfoundland en Labrador gebruik UTC-2:30 as somertyd vir die eiland Newfoundland en die suid-ooste van Labrador. Daar is geen ander lande of gebiede wat hierdie tydsone gebruik nie. (en) Stede in UTC-2:30


Skukuza is die hoofruskamp van die Nasionale Krugerwildtuin. Die naam, aangepas vanaf die Zoeloewoord Sikhukhuza, was 'n troetelnaam vir James Stevenson-Hamilton. Dit beteken 'nuwe besem', omdat Stevenson-Hamilton die gebied 'skoongevee' het van wilddiewe en ander skelms. Die kamp is in 1902 opgerig, en het eers as Sabiebrug (Engels: Sabie Bridge) bekend gestaan tot dit herdoop is na Skukuza in 1936. Dit is by verre die grootse kamp in die Krugerwildtuin en is geleë op die suidelike oewer van die Sabierivier. Die kamp huisves 'n paar historiese plekke, soos die drie museums en die biblioteek, behalwe die kamp se winkels en restaurante. Die Selati Treinrestaurant is geleë op 'n ou spoorwegplatform aan die oostekant van die kamp. Besoekers kan by die ontvangskantoor reëlings tref vir wildbesigtigingsritte, bosbraaie en staptogte in die Krugerwildtuin. Buiten die gewone basiese geriewe, beskik Skukuza ook oor twee swembaddens, 'n gholfbaan, biblioteek, ligte motorherstelwerk, polisiestasie, poskantoor en 'n bank. Hierdie geriewe word dwarsdeur die kamp omring deur verskillende soorte hutte, gastehuise en 'n groot kampterrein.


Die Rooiborssperwer (Accipiter rufiventris) is 'n algemene standvoël wat voorkom in woude en plantasies in Suider-Afrika veral in die Wes-Kaap, Oos-Kaap en die Drakensberg. Die voël is 30 – 38 cm groot, weeg 105 - 210 g met 'n vlerkspan van 65 – 70 cm. In Engels staan die voël bekend as Rufous-breasted Sparrowhawk. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Accipiter rufiventris". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Río Orinoco is 'n groot noordoos-vloeiende rivier in Suid-Amerika. Die rivier, met 'n lengte van 2 140 km, is die vierde langste rivier in Suid-Amerika na die Amesonerivier, die Río Paraná en die Rio São Francisco. Met 'n gemiddelde afloop van 33 000 m³/s is dit die wêreld se vierde grootste rivier en na die Amesonerivier, Suid-Amerika se tweede grootste rivier. Die Río Orinoco ontspring in Cerro Delgado-Chalbaud in die Sierra Parima, in die suide van die Venezolaanse deelstaat Amazonas net wes van die grens tot die Brasiliaanse deelstaat Amazonas. Aansluitend vloei die rivier in oostelike rigting en vorm later die grens tot Colombia. Vanaf hier vloei die Río Orinoco in oostelike rigting deur die sentrale Venezuela tot die Atlantiese Oseaan. Die twee grootste stede, wat aan die rivier geleë is, is Ciudad Bolívar en Ciudad Guayana. Beide die stede is in Venezuela geleë. Twee derdes van die rivier se stroomgebied is in Venezuela en 'n derde in Colombia geleë. Die monding van die Río Orinoco is reeds op 1 Augustus 1498 deur die ontdekkingsreisiger Christophorus Columbus tydens sy derde reis ontdek.


Min (Vereenvoudigde Chinees: 闽语, Tradisionele Chinees: 閩語, pinyin: Mǐnyǔ, letterlik: "Min-taal") is 'n Sino-Tibettaanse taal of 'n dialek van Chinees wat in die Volksrepubliek China, die omstrede Republiek van China op Taiwan, Singapoer en deur Chinese oorsese gemeenskappe in Indonesië, Broenei, Filippyne, Maleisië, Mianmar, Thailand, Kambodja en Laos gepraat word. Die taal het sowat 60 miljoen sprekers en is daarmee die vierde mees verspreide dialek van Chinees naas Mandaryns, Wu en Kantonees. Dit word veral in die Suidoos-Chinese provinsies Fujian, Guangdong, Hainan, Zhejiang en Jiangsu gepraat. Soos die ander Chinese tale word Min met Chinese karakters geskryf. Sien gerus Wikipedia se uitgawe in Min Sien gerus Wikipedia se uitgawe in Min Wikimedia Commons het meer media in die kategorie Min. Wikiwoordeboek het 'n inskrywing vir min.


A.C. Cilliers (1 Januarie 1898 - 14 September 1980) was 'n professor in Teoretiese Fisika aan die Universiteit van Stellenbosch en ’n sterk meningsvormer binne die Afrikaner-politiek. Die digter Ingrid Jonker is ’n susterskind van hom. Hy skryf verskeie boeke oor sy lewensherinneringe. Andries Charles Cilliers is op 1 Januarie 1898 op Vleesbank gebore, ’n plaas langs die grootpad tussen Wellington en Hermon in die Kaapprovinsie. Hy is die oudste seun van Stephanus Abraham Cilliers en Anna Susanna Retief. Van beide kante is hy ’n direkte afstammeling van die Voortrekkerleiers Sarel Cilliers en Piet Retief. Sy suster is Beatrice Catharina, die moeder van Ingrid Jonker, en sy broer is Pieter. Hy bring sy kinderjare deur op Vleesbank tot 1904, wanneer sy ouers na die plaas Olyfboom langs die Bergrivier trek. Hiervandaan gaan hy tot aan die einde van standerd vyf in 1910 na Zoetendal Laerskool naby Wellington en vanaf 1911 na Paarl Gimnasium, waar hy in 1915 matrikuleer. Daarna studeer hy van 1916 verder aan die Universiteit van Stellenbosch en behaal in 1918 die B.Sc.-graad en in 1919 die M.Sc.-graad in Fisika met lof.


Laxotethya is 'n genus van sponse uit die klas van die Demospongiae (gewone sponse). Laxotethya dampierensis (Sarà & Sarà, 2002)


Alison Steadman (gebore 26 Augustus 1946) is 'n Engelse aktrise en skryfster.


Juliette Kaplan (2 Oktober 1939 – 10 Oktober 2019) was 'n Engelse aktrise. Sy is bekend vir haar rolle in die rolprente A Voice Crying in the Wilderness (1958) en Donot Let Go (2013), en in die televisiereekse Coronation Street (1960) en Last of the Summer Wine (1973). Sy sterf van kanker. 1958: A Voice Crying in the Wilderness 2013: Donot Let Go 1960: Coronation Street 1973: Last of the Summer Wine Juliette Kaplan in die Internet-rolprentdatabasis


Zoja Anatoljewna Kosmodemjanskaja (Russies: Зо́я Анато́льевна Космодемья́нская, IPA: [ˈzojə kəsmədʲɪˈmʲjanskəjə]; 13 September 1923 - 29 November 1941) was 'n Sowjet-Partisaan en ontvanger van die Held van die Sowjetunie (postuum toegeken). Sy was een van die mees vereerde heldinne van die Sowjetunie. Wikimedia Commons het meer media in die kategorie Zoja Kosmodemjanskaja. Hierdie artikel is ’n saadjie. Voel vry om Wikipedia te help deur dit uit te brei.


Stord is 'n munisipaliteit in die provinsie Vestland, Noorweë. Dit is in die tradisionele distrik Sunnhordland geleë . Stord word soms "Noorweë in miniatuur" genoem, aangesien dit so 'n verskeidenheid landskappe het: kuslyn, fjorde, woude, landbougrond en berggebiede. Die administratiewe sentrum van die munisipaliteit is die dorp Leirvik, wat ook die grootste dorp in die munisipaliteit en die hele streek van Sunnhordland is. Leirvik is in 1997 tot 'n dorp verklaar. Ander bevolkingsentrums in die munisipaliteit sluit die groot gehug Sagvåg en die kleiner gehugge Litlabø en Grov in. Die 144 km2-munisipaliteit is die 316de grootste volgens oppervlak uit die 356 munisipaliteite in Noorweë. Stord is die 68ste mees bevolkte munisipaliteit in Noorweë met 'n bevolking van 18 759. Die munisipaliteit se bevolkingsdigtheid is 136,5 per km2 en die bevolking het gedurende die vorige tien jaar met 6,8% toegeneem. Die gemeente van Stordøen is op 1 Januarie 1838 as 'n munisipaliteit gestig. In 1863 is die noordelike distrik van die munisipaliteit (bevolking: 2 313) geskei om die nuwe munisipaliteit Fitjar te vorm.


Die Aloe albida is 'n dwergaalwyn wat inheems is aan Mpumalanga en Eswatini. Die aalwyn word gevind in die berge rondom Barberton tot by Malolotja in Eswatini. Geen plaaslike name kan vir die spesie gevind word nie. Die plant blom vanaf Maart tot April en het klein, wit blommetjies. Lys van aalwynspesies SANBI Redlist http://pza.sanbi.org/aloe-albida


Rooi-els is 'n vakansieplek aan die oostekant van Valsbaai, Wes-Kaap, Suid-Afrika. Dit is in Junie 1948 tot dorp verklaar en is 5 km noord van Pringlebaai geleë. Die dorp is na 'n plaas en rivier met dieselfde naam vernoem. Die R44-hoofpad gaan deur die dorp. Potvisse word dikwels langs die kuslyn opgemerk. Lys van dorpe in Suid-Afrika Raper, P.E. Dictionary of Southern African Place Names. Op Pad in Suid-Afrika. B.P.J. Erasmus 1995 ISBN 1-86842-026-4 Rooiels op Wikivoyage se webtuiste Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Standard Luik (in Frans Standard de Liège) is 'n sokkerspan in die Waalse stad Luik, wat in die Belgiese Eerste klasse speel. Standard speel sy tuiswedstryde in die Sclessin (amptelik: Stade Maurice Dufrasne), wat 'n kapasiteit van 30 000 toeskouers het en bekend is vir sy aangename atmosfeer. Standard is met 10 nasionale titels een van die beste spanne van België en die gewildste klub in Wallonië. Die Eerste klasse word oorheers deur Vlaamse spanne en Standard is die enige Waalse klub wat 'n kans maak op pryse. Standard het sterk mededinging met RSC Anderlecht (die suksesvolste span van die land) en hulle wedstryde staan bekend as The Big Clash. Standard Luik is die houer van die Beker van België.


Oud-Italies verwys na verskeie uitgestorwe alfabette wat in antieke tye op die Italiaanse Skiereiland vir verskillende Indo-Europese tale (veral Italiese tale) en nie-Indo-Europeese tale (soos Etruskies) gebruik is. Die alfabette is afgelei van ’n archaïese alfabet wat in die 8ste eeu v.C. in die gebied om die Golf van Napels gebruik is. Die Latynse alfabet en die Germaanse runes het mettertyd uit dié alfabette ontstaan. Van die alfabette is: Etruskiese alfabet Dit is nie duidelik of die aanpassing van die Griekse alfabet in Italië of Griekeland plaasgevind het nie, maar dit is ’n uitvloeisel van die Wes-Griekse alfabet. Die vroegste Etruskiese abecedarium (’n inskripsie met die letters van die alfabet) is die Marsiliana d'Albegna-tablet wat uit omstreeks 700 v.C. dateer. Dit bevat 26 letters wat ooreenstem met die moderne vorm van die Griekse alfabet: A  B  G  D  E  V  Z  H  Θ  I  K  L  M N  Ξ  O  P  Ś  Q  R  S  T  Y  X  Φ  (getranskribeer) Tot omstreeks 600 v.C. het die archaïese vorm van die Etruskiese alfabet feitlik onveranderd gebly en albei skryfrigtings is gebruik.


Skikda (Arabies: سكيكدة) is die hoofstad van die Skikda-provinsie, in noordoostelike Algerië. Die stad is in 1838 gestig as Fort de France en daarna verander na Philippeville (vernoem na die koning Louis-Philippe). Nadat Algerië in 1962 onafhanklikheid ontvang het van Frankryk, is die naam van die stad verander na Skikda. Hierdie artikel is ’n saadjie. Voel vry om Wikipedia te help deur dit uit te brei.


Die Akkedisvalk (Kaupifalco monogrammicus) is 'n roofvoël. Dit behoort aan die familie Accipitridae. Die akkedisvalk kom in tropiese gebiede van Afrika suid van die Sahara voor. Dit kom in die oop bosveld en bou 'n stoknes in die vurk van 'n boom of die kroon van 'n palmboom. Die broeisel is 2 tot 3 eiers. Die akkedisvalk is 'n kleinerige bonkige roofvoël en ongeveer 36 cm in lengte. Die rugkant, kop en bors is grys. Daar is 'n vertikale swart lyn op die wit keel, wat hierdie spesie van alle ander roofvoëls onderskei. Die pens is wit met fyn donker dwarsstrepe. Die vlerke is wit onder met donker punte. Die stert is swart met 'n wit punt en 'n enkele wit band. Die geslagte lyk eenders. Die akkedisvalk jag hoofsaaklik reptiele en groot insekte, maar ook klein soogdier en voëls. Dit sit dikwels stil in die kruin van 'n palmboom of op 'n telegraafpaal. Die roep is 'n gefluite kloe-kloe-kloe. Akkedisvoël in aanhouding. 'n Akkedisvalk in Kenia. BirdLife International (2012). "Kaupifalco monogrammicus".


Walmer-landgoed is 'n onderafdeling van die voormalige Distrik Ses van Kaapstad in die provinsie van die Wes-Kaap. In die apartheidsjare was sommige van die inwoners sogenaamde boonsteklas-Kleurlinge. Let wel dat die term "bruin mense" deesdae as meer aanvaarbaar beskou word. Dit is onder andere beskryf as "die gekleurde Bishopscourt", of "swart Seepunt", wat beide verwys het na welgestelde blanke woonbuurte. Die inwoners van Walmer-landgoed was glo meestal Engelssprekend, waar Engels nog beskou is as 'n taal met 'n hoër status as Afrikaans. Ten spyte hiervan was Afrikaans die oorheersende taal in die omgewing. Armoede en bendebedrywighede was altyd 'n groot probleem. Die onlangse gentrifikasie van die buurt het die demografie egter drasties verander. Dit het daartoe gelei dat baie inwoners wat generasies lank daar gewoon het uit hulle huise gesit is en in die Kaapse Vlaktes moes gaan bly waar daar baie probleme is met bendebedrywighede. Heelwat van hierdie inwoners het hulle nou in Blikkiesdorp en ander dele van die nuwe Delft-township op die Kaapse Vlaktes gevestig. Die gentrifikasie het Walmer-landgoed byna heeltemal verander in die laaste paar jaar.


Okkerneutboom is 'n dorp in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika. Lys van dorpe in Suid-Afrika "Hoofplek Okkerneutboom". Sensus 2011.


Die Lancia LC1 is 'n reeks sportmotors wat deur Lancia gebou is vir deelname aan die Le Mans 24-uur-wedren vanaf 1982 tot 1983. Die motors het drie oorwinnings behaal in die 1982-seisoen. Hierdie artikel is ’n saadjie. Voel vry om Wikipedia te help deur dit uit te brei.


Die 2012 Formule Een Duitse Grand Prix het op 22 Julie 2012 op die Hockenheim-renbaan in Duitsland plaasgevind. Dit was die tiende wedren van die kampioenskapseisoen. (nl) Nieuwe versnellingsbak en gridstraf voor Webber (nl) Pérez bestraft voor ophouden Räikkönen en Alonso (nl) Grosjean verliest vijf startplaatsen in Duitsland (nl) Rosberg verliest vijf startplaatsen in Hockenheim


Hint Hyman (*16 November 1912, Machadadorp - †20 Julie 1998, Bloemfontein) was 'n joernalis en later uitgewer en hoof van Republikeinse Pers, wat op sy dag die leeue-aandeel in die tydskriftemark in Suid-Afrika gehad het. Hy is ook skrywer van verskeie aksieverhale onder skuilname. Hy skryf onder meer onder die skuilname Anton Gewers en Dewald Brink, as laasgenoemde gee hy verskeie werke saam met Len Anthony (skuilnaam van Derick Jacobs) en Braam le Roux uit. Hugh Winston Hyman is op 16 November 1912 op Machadodorp gebore, waar hy grootword en matrikuleer. Na skool delf hy vir ’n ruk goud by Barberton, waarna hy as joernalis by die redaksie van Die Vaderland in Pretoria aansluit en saam met hulle kantore verwissel van Pretoria na Johannesburg. Hy word later as nuusredakteur aangestel, waarna hy onderhoofredakteur word by Brandwag. In hierdie tyd begin hy om ontspanningsverhale te skryf. Hy is getroud met Wilhelmina Magdalena, alom bekend as Baby, wat op 20 September 1913 gebore is en die egpaar bly in Johannesburg. Hulle het ’n seun, William Charles, en ’n dogter, Christine Cato.


Lanny Joon is 'n Amerikaanse akteur. Hy is bekend vir sy rolle in die rolprente Takers (2010) en Baby Driver (2017), en in die televisiereekse The Big Bang Theory (2007) en Hollywood Wasteland (2010). 2010: Takers 2017: Baby Driver 2018: O9en Up About Abigail 2007: The Big Bang Theory 2010: Hollywood Wasteland 2010: Ktown Cowboys 2012: MashBox 2014: Recorded Lives 2013: Stars & Cars Lanny Joon in die Internet-rolprentdatabasis


Jean Rouch (Franse fonetiese uitspraak: ʁuʃ; 31 Mei 1917 – 18 Februarie 2004) was 'n Franse filmmaker en antropoloog. Rouch word beskou as een van die stigterslede van cinéma vérité in Frankryk. Rouch se tegniek as filmmaker (vir meer as sestig jaar in Afrika) word gekenmerk deur die idee van gedeelde antropologie. Hy is beïnvloed deur die ontdekking van surrealisme in sy vroeë twintigerjare, en in baie van sy rolprente is die lyn tussen dit wat fiksie is en dit wat dokumentêr is uiters vaag, welke 'n nuwe styl tot gevolg gehad het, naamlik etnofiksie. Hy is deur die Franse New Wave-filmmakers as een van hul eie beskou. Sy film Moi, un noir was 'n baanbreker in die tegniek van jump cut wat deur Jean-Luc Godard gepopulariseer is. Jean Rouch het sy lang verbintenis met Afrika-onderwerpe in 1941 begin toe hy in Niamey aangekom het as 'n Franse koloniale hidrologie-ingenieur om toesig te hou oor 'n bouprojek in Niger. Daar het hy Damouré Zika, die seun van 'n Songhai tradisionele geneser en visserman, naby die stad Ayorou, aan die Nigerrivier ontmoet.


Hierdie artikel handel oor die rivier in KwaZulu-Natal. Vir gelyknamige riviere elders, sien Bloukransrivier. Die Bloukransrivier is 'n sytak van die Tugelarivier, en vloei in die KwaZulu-Natal Middellande, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Mbumbazi is 'n rivier wat in die ou Transkeistreek van die Oos-Kaap in Suid-Afrika vloei. Dit is 'n sytak van die Umzimvuburivier. Google-kaart van die Mbumbazirivier se samevloei by Geonames.org (cc-by) Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Egosentrisme is die onvermoë van ’n mens om enige perspektief behalwe sy eie te aanvaar en verstaan. Hoewel egosentriese gedrag minder onder volwassenes voorkom, dui die bestaan van sekere vorme van egosentrisme in volwassenheid aan dat om egosentrisme te oorwin, ’n lewenslange ontwikkeling kan wees wat nooit voltooi word nie. Volwassenes blyk minder egosentries as kinders te wees, omdat hulle vinniger ’n aanvanklik egosentriese perspektief kan verander as kinders, en nie omdat hulle minder geneig is tot egosentriese perspektiewe nie. Egosentrisme word dus in alle stadiums van die lewe aangetref: in babas, kinders, adolessente en volwassenes. Dit dra by tot die menslike kognitiewe ontwikkeling deur kinders te help om empatie met ander te onwikkel en ’n eie identiteit te vorm. Hoewel egosentrisme en narsisme lyk of hulle ooreenstem, is dit nie dieselfde nie. Iemand wat egosentries is, glo hulle is die middelpunt van aandag, maar kry nie soos narsiste bevrediging daaruit om hulleself te bewonder nie. Beide egoïste en narsiste se ego's word in ’n groot mate beïnvloed deur ander se goedkeuring, terwyl dit vir sommige egosentriste geld en vir ander nie.


Terlet is ’n nedersetting wat gedeeltelik in die munisipaliteite Rozendaal en Arnhem in die provinsie Gelderland in Nederland lê. Hierdie artikel is ’n saadjie. Voel vry om Wikipedia te help deur dit uit te brei.


Emsie Schoeman (née Botha) is 'n Suid-Afrikaanse aktrise en skrywer. Sy is ook bekend as Suid-Afrika se Mevrou Etiket. Boeke wat sy geskryf het: Reis met engele, Human & Rousseau, 1996, ISBN 0798136677, 9780798136679 Elegant geklee, Human & Rousseau, 1990, ISBN 079812704X, 9780798127042 Patients Are People Who Need Me, Van Schaik Uitgewers, 1920, ISBN 0627024866, 9780627024863 Goeie Maniere en Etiket, Human en Rosseau, 1987, ISBN 0798125446, 9780798125444 Moderne maniere, Human & Rousseau, 1999, ISBN 0798139137, 9780798139137 Regte Manier, Van Schaik Uitgewers, 2004, ISBN 0627016391, 9780627016394 Sake, Sukses en Styl, Van Schaik Uitgewers, 1997, ISBN 0627019242, 9780627019241 Die bruidsgids, ADCOR Bemarking, 1996, ISBN 0620206993, 9780620206990 Nuwe Goeie Maniere & Etiket, Human & Rousseau, 1995, ISBN 0798134801, 9780798134804 Achieving Success with Super Service, Van Schaik Uitgewers, 1997, ISBN 062702212X, 9780627022128 Rolprente waarin sy gespeel het: Rider in the Night, 1963 Stropers van die Laeveld, 1962 As Ons Twee Eers Getroud is!, 1962 Hans en die Rooinek, 1961 as Martie Doodkry is Min, 1961 Hou die Blink Kant Bo, 1960 as Elsie Pienaar Tannie Emsie se lewe vol met skryf, tuin, kos[dooie skakel], Beeld, 21 Februarie 2008 Onderhoud met Mevrou Etiket op YouTube


Die Fyntand-skreeubaber (Synodontis vanderwaali) is 'n varswatervis wat in die boonste gedeeltes van die Zambezi-, Kunene- en Okavangoriviere voorkom. In Engels staan die vis bekend as die Finetooth squeaker. Die vis het 'n lang dorsale vin en die stertvin is diep gevurk. Die vis is bruin tot olyfbruin met kolle of strepies op wat soos 'n doolhof lyk. Die vis word tot 156 mm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies uBio (en) Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532. BioLib (en) A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Synodontis-vanderwaali.html


Kendal Kendal-kragstasie is 'n steenkool-aangedrewe kragsentrale in Mpumalanga, Suid-Afrika, omtrent 40km suidwes van Witbank af, en word deur Eskom bedryf. Dit is in 'n gebied waar steenkool ontgin word en ontvang onder andere kole vanaf AEMFC se steenkoolmyn by Vlakfontein naby Ogies. Kendal is tussen 1982 en 1993 gebou. Die eerste eenheid het in 1988 aanlyn gekom. Krag word by hulle ses 686 MW eenhede opgewek, wat 'n totale kapasiteit van 4 116 MW lewer. Die aanleg het 'n turbine Maksimum Deurlopende Waardering van 35,30%. Die Kusile-kragstasie is 15 km suid van Kendal geleë. "KENDAL POWER STATION" (in Engels). Eskom. Geargiveer vanaf die oorspronklike op 13 Oktober 2012. Besoek op 10 Desember 2011. "AEMFC readies for second mine as losses mount". Mining MX (in Engels). 18 Oktober 2012. Geargiveer vanaf die oorspronklike op 17 Februarie 2016. Besoek op 1 Februarie 2013. "World's largest coal-fired power station. (Kendal Power Station in South Africa)". BNET. November 1994. Besoek op 10 Januarie 2010.


Charl-Pierre Naudé is ’n bekroonde Suid-Afrika digter, resensent en maatskaplike kommentator. Hy het drie digbundels in Afrikaans en een in Engels gepubliseer. Van sy gedigte en opstelle is na Nederlands en Duits vertaal en in bloemlesings opgeneem. Sedert 2000 publiseer hy gereeld in Europese literêre tydskrifte. Naudé het die Ingrid Jonkerprys in 1997, die M-Net-prys vir Afrikaanse poësie sowel as die Protea-prys in 2005 ontvang. Charl-Pierre Naudé is op 27 Augustus 1958 in Kokstad gebore as enigste seun van twee kinders. Sy Afrikaanse pa is ’n dokter en sy Engelse ma, ’n nooi Dönges, ’n onderwyseres van beroep maar meestal ma en huisvrou. Tot op ouderdom sewe bly hy in Durban, waarna die gesin na die Transvaal verhuis, waar hulle onder andere in Rustenburg woon. Hulle bring ook ’n jaar in Londen deur. By hulle terugkeer na Suid-Afrika vestig die gesin hulle op Oos-Londen, waar hy matrikuleer. Hier is sy pa ’n patoloog tot met sy dood. Na matriek reis Charl-Pierre en verrig ’n aantal werke, waarna hy verder studeer in die letterkunde, filosofie en klassieke kultuur aan die Universiteit van Stellenbosch en eindelik ’n B.A. Honneursgraad in Politieke Filosofie behaal.


Die Eenkol-nooientjie (Chrysiptera unimaculata) is 'n vis wat voorkom in die Stille Oseaan, die Indiese Oseaan, die Rooisee; meer spesifiek die ooskus van Afrika suidwaarts tot by die suide van KwaZulu-Natal. In Engels staan die vis bekend as die Onespot demoiselle. Die vis word tot 8 cm lank. Die kleur van die onvolwasse en volwasse visse verskil wesenlik. Die volwasse vis is grysbruin tot koolstofgrys met 'n swart, ovaalvormige kol op die agterkant van die dorsale vin. Onvolwasse visse is geelbruin met 'n neon blou streep vanaf die snoet tot by die agterkant van die dorsalevin. Daar is ook 'n swart kol met 'n blou ring om onder die dorsalevin. Daar is ook 'n kol op die kieudeksel. Die vis leef in rots kusareas, plat riwwe en getypoele in water wat tot 2m diep en onstuimig is. Die visse is territoriaal en bly altyd digby 'n skuilplek. Hulle is alleenlopers maar kom ook in klein groepies voor en vreet alge en klein ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Die Plesiadapiformes (Simons and Tattersall 1972) is 'n orde van uitgestorwe soogdiere uit die Paleoseen en Vroeë Eoseen van Europa en Noord-Amerika. Daar is meer as 35 genusse en 75 spesies van hulle bekend en hulle was 'n suksesvolle groep. Die orde word gewoonlik beskou as die vroegste verteenwoordigers van die Euarchonta-tak van die Euarchontoglires, een van die vier hoofgroepe van die Plasentalia. 'n Onlangse kladistiese ontleding (Halliday 2015) het dit bevestig, behalwe dat Purgatorius -wat uit die Kryt stam en dikwels as die groep se oudste verteenwoordiger beskou word- in hierdie ontleding niet tot hierdie groep behoort nie. Pleks daarvan is dit 'n basale lid van die Eutheria. Plesiadapiforms het baie ooreenkomste met die Primates en hulle was oorspronklik boombewonende insektivore. Hulle gebit verraai nogtans dat hulle ook plante as voedsel gebruik het. Hulle is nogtans nie die voorouers van die Strepsirhini (halfape) nie. Hulle het net 3 of minder voorkiestande en die halfape het nog vier. Hulle ontbeer ook die postorbitale orbit, 'n benige ring rondom die oë en hul harsings is kleiner. Hul bekendste verteenwoordiger is Plesiadapis. Fossilworks.


Leon Cortez (27 Mei 1898 – 31 Desember 1970) was 'n Engelse aktrise. Sy was bekend vir haar rolle in die televisiereekse Dixon of Dock Green (1955), One Step Beyond (1959), en The Saint (1962). 1946: Variety on View 1949: Music-Hall 1955: Dixon of Dock Green 1959: One Step Beyond 1962: The Saint 1966: Beggar My Neighbour 1968: Max 1970: A Cuckoo in the Nest Leon Cortez in die Internet-rolprentdatabasis


Herbert Weißbach (12 November 1901 – 13 Oktober 1995) was 'n Duitse akteur. Hy was bekend vir sy rolle in die rolprente Die große Starparade (1954), And That on Monday Morning (1959), en The Fire Tongue Bowl (1970), en in die televisiereeks Karschunke & Sohn (1978). 1954: Die große Starparade 1955: Heldentum nach Ladenschluß 1959: And That on Monday Morning 1970: The Fire Tongue Bowl 1970: Kemek 1970: We Two 1977: Zero Hour 1988: Im Jahr der Schildkröte 1969: Finke & Co. 1970: Drüben bei Lehmanns 1978: Karschunke & Sohn 1987: Praxis Bülowbogen 1953: Straßenbummel 1953: Erinnerungen an die Schwanebecken 1954: Zwischenfall im Roxy 1957: Kopf oder Zahl 1957: Und das am Montagmorgen 1958: Jim und Jill 1958: Windhund und Seehund 1960: Das Haus voller Gäste 1960: Majestäten 1961: Übergewicht 1963: Die Frau des Bäckers 1964: Der Doktor 1964: Die Verschwörung des Fiesco zu Genua 1967: Der Revisor 1967: Das Klavier oder Die Geschichte vom Mann, der auszog, eine Insel zu suchen 1968: Ein ehrenwerter Herr 1981: Die Wildente Herbert Weißbach in die Internet-rolprentdatabasis


Max Hansen jr. (gebore 25 April 1954) is 'n Deense akteur. Hy is bekend vir sy rolle in die rolprente Flickering Lights (2000) en Hvordan vi slipper af med de andre (2007), en in die televisiereeks Alletiders jul (1994). 2000: Flickering Lights 2005: Warn Sie schon mal in mich verliebt? 2007: Hvordan vi slipper af med de andre 1994: Alletiders jul 1995: Alletiders nisse 1999: Olsen-bandens første kup Amptelike webwerf Max Hansen jr. in die Internet-rolprentdatabasis


Rolf Christensen (4 Augustus 1894 – 18 Mei 1962) was 'n Noorse akteur. Hy was bekend vir sy rolle in die rolprente Markens grøde (1921), Pan (1922), Bra mennesker (1937), en Jeg drepte! (1942). 1921: Markens grøde 1922: Pan 1937: Bra mennesker 1942: Jeg drepte! Rolf Christensen in die Internet-rolprentdatabasis


Pienk is 'n ligte rooi kleur, wat sy naam verkry van die blom van Dianthus caryophyllus, 'n pienk angelier. Volgens opnames wat in Europa en die Verenigde State van Amerika gedoen is, is pienk, veral wanneer dit gekombineer word met wit of ligblou, die kleur wat mees algemeen geassosieer word met vroulikheid, sensitiwiteit, sagtheid, kinderjare en die romantiese. Maar, wanneer dit gekombineer word met pers of swart, hou dit verband met die erotiese en verleiding. Pienk is die eerste keer in Engels as 'n kleurnaam gebruik in die laaste deel van die 17de eeu. Volgens verskeie kleurskemas word pienk as volg voorgestel: Bron: HTML/CSS Variasies van pienk kan as volg voorgestel word: Die kleur pienk ontleen sy naam van 'n pienk blom, 'n lid van die genus Dianthus. Meeste Europese tale noem pienk roos of rosa na die roosblom. Kersiebloeisels in Senai, Japan. Die Japannese taal gebruik verskillende woorde vir die pienk van kersiebloeisels (sakura-iro) en perskebloeisels (momo-iro). Pienk word verbind met die eksotiese. Grootflaminke in vlug oor die Pocharammeer in Andhra Pradesh, Indië.


Uttar Pradesh (Hindi: उत्तर प्रदेश; Oerdoe: اتر پردیش, [ˈʊt̪t̪ər prəˈd̪eːʃ], luister (hulp·inligting), letterlik "Noordelike Provinsie") is 'n deelstaat in die noorde van Indië. Die hoofstad en grootste stad is Lucknow. Van die ander groot stede is Agra, Benares (voorheen Varanasi), Ghaziabad, Kanpur, Meerut en Prayagraj (voorheen Allahabad). Naas die ampstale Hindi en Oerdoe word veral Awadhi, Bagheli, Bhojpuri, Braj, Bundeli en Kannauji in die deelstaat gepraat. Die deelstaat se geografie word gekenmerk deur die Ganges en die Yamuna, twee van die grootste riviere van Indië. Die Taj Mahal, een van Indië se bekendste baken, is in Agra geleë. In Uttar Pradesh lê ook die Buddh Internasionale Renbaan, waar drie keer die Indiese Grand Prix (in 2011, 2012 en 2013) gehou is. (en) "United Province, UP was notified in Union gazette on January 24, 1950". The New Indian Express. 2 Mei 2017. Geargiveer vanaf die oorspronklike op 8 Mei 2017. Besoek op 4 Mei 2017.


Hal Walters (29 Januarie 1892 – 1940) was 'n Engelse akteur. Hy was bekend vir sy rolle in die rolprente Yes, Madam (1933), The Vulture (1937), en The Viper (1938). 1925: The Danger Zone 1925: Mistaken Orders 1925: Riding for Life 1925: Just Plain Folks 1926: Dangerous Traffic 1926: West of the Law 1932: The River House Ghost 1932: Verdict of the Sea 1932: Come Into My Parlour 1933: Yes, Madam 1933: Going Straight 1933: I'll Stick to You 1933: Little Fella 1933: Marooned 1933: Great Stuff 1934: Big Business 1934: The Man I Want 1934: Crazy People 1937: The Vulture 1937: Television Talent 1938: The Viper 1938: Double or Quits 1938: Thank Evans 1940: The Good Old Days 1940: Hoots Mon 1940: That's the Ticket Hal Walters in die Internet-rolprentdatabasis


Die meter (simbool: m) is die SI-basiseenheid van lengte. Dit word gedefinieer as die afstand wat lig aflê in 'n absolute vakuum in 'n tydsinterval van 1 / 299 792 458 van 'n sekonde. Deur 'n SI-voorvoegsel voor die woord meter te voeg word veelvoude en breukdele aangedui; byvoorbeeld kilometer (1 000 meter; kilo- = 1 000) en nanometer (een miljardste van 'n meter; nano- = 1 / 1 000 000 000). 1 meter is gelykstaande aan: presies 1/0.9144 jaart (ongeveer 1.0936 jaart) presies 1/0.3048 voet (ongeveer 3.2808 voet) presies 10000/254 duim (ongeveer 39.370 duim) 1 m = 10 dm = 100 cm = 1000 mm Die woord self is afkomstig vanaf die Franse woord mètre wat op sy beurt afkomstig is vanaf die Griekse woord metron (μετρον), wat "'n mate" beteken. In die agtiende eeu was daar twee definisies van die standaardeenheid van lengte. Een was om die meter as die lengte van 'n pendulum met 'n periode van een sekonde te beskryf.


Die term Wikimania verwys na 'n internasionale konferensie, wat sedert 2005 deur die Wikimedia-stigting jaarliks op verskillende plekke gehou word. Die byeenkoms, wat deur die pers dikwels "Wikipedia se jaarvergadering" genoem word, dien as forum vir gesprekke tussen aktiewe gemeenskapslede, wetenskaplikes en ingenieurs, waartydens oor die toekomstige strategieë van die verskeie Wikimediaprojekte gesels word. Gereelde onderwerpe is nuwe tegniese benaderings, die strategiese belyning van projekte, nuwe toepassings en samewerking, maatreëls teen einde van gehalteversekering, kwessies van lisensiëring, onlangse gebeurtenisse asook die projekte se openbare persepsie. (en) Selfbeskrywing van die konferensie wikimediafoundation.org (en) Erika Morphy: Wikipedia to Tinge Suspect Entries With Orange Cast, Technology News, 31 Augustus 2009 (en) Noam Cochem: How Can Wikipedia Grow? Maybe in Bengali. The New York Times, 11 Julie 2010 (en) Stephen Shankland: Google finds perks in its Wikipedia translations. cnet news, 15 Julie 2010 (en) China Martens: Wikipedia to highlight quality issues in coming year. Computerworld, 7 Augustus 2006 (en) James Niccolai: Wikipedia to fight vandals in Germany, Infoworld, 26 September 2006 (de) David Goeßmann: Wikimania-Tagung 2006.


Archie Harrison Mountbatten-Windsor (gebore 6 Mei 2019) is die seun van prins Harry, Hertog van Sussex, en Meghan, Hertogin van Sussex. Hy is sewende op die lys van Britse troonopvolgers. Archie Mountbatten-Windsor is op 6 Mei 2019 om 05:26 Britse somertyd (06:26 Suid-Afrikaanse tyd) gebore. Sy geboorteplek is nie bekend gemaak nie. Die media het gespekuleer hy is óf in die egpaar se huis (Frogmore Cottage) óf in die Portland-hospitaal in Londen gebore. Verskeie landmerke is in verskillende kleure verlig om sy geboorte te vier, onder meer die Niagara-waterval, CN-toring en London Eye. Sy naam is op 8 Mei 2019 aangekondig. Mountbatten-Windsor is ’n afstammeling van die Huis van Windsor aan sy pa se kant en ’n Amerikaanse werkersklasfamilie aan sy ma se kant. Volgens The New York Times en The Telegraph is hy die eerste half-Amerikaanse en eerste veelrassige baba in die geskiedenis van die Britse koningshuis. Hy is ’n burger van die Verenigde Koninkryk sowel as die Verenigde State. Vroeg in 2020 het Mountbatten-Windsor se ouers afstand gedoen van hulle rolle as werkende lede van die koninklike familie.


Generaal Sani Abacha (20 September 1943 - 8 Junie 1998) was 'n Nigeriese militaris en politikus. Hy was van 1993 tot 1998 die president en diktator van Nigerië. Sy bewind was een van die mees omstrede in die geskiedenis van Nigerië. Hoewel die land se ekonomie dramaties gegroei het is dit deur wydverspreide menseregteskendings gekenmerk. Hierdie artikel is ’n saadjie. Voel vry om Wikipedia te help deur dit uit te brei.


Cantal (uitgespreek [kɑ̃.tal]) (15) is 'n Franse département van die gewes Auvergne-Rhône-Alpes. Sy prefektuur (hoofstad) is Aurillac. Wikimedia Commons het meer media in die kategorie Cantal. Die webwerf van die Prefektuur france-pub.com/Cantal


'n Dialek (van die Griekse woord διάλεκτος, dialektos wat "met mekaar praat" beteken) is 'n variëteit van 'n taal wat kenmerkend van 'n besondere groep van die taal se sprekers is. Die term word meestal gebruik vir streekstaalpatrone, maar 'n dialek kan ook deur ander faktore, soos sosiale stand, bepaal word. 'n Dialek wat met 'n sosiale stand geassosieer word staan as 'n sosiolek bekend. Ander taalvariëteite sluit in: standaardtale, wat gestandaardiseerde vorme is wat vir openbare gebruik ontwikkel is; vaktale, wat gekenmerk word deur verskille in woordeskat; omgangstaal; patois; pidgins, kreole en argots. Die spesifieke spraakpatroon van 'n individu staan belend as 'n idiolek. Dialekte, soos alle taal variëteite, is stelselmatig met konsekwente reëls en beperkings op leksikale (woordeskat), fonologiese (uitspraak) en grammatikale vlak. 'n Dialek word dus van ander dialekte of standaardtale onderskei op grond van konsekwente verskille in woordeskat, grammatika, en uitspraak, insluitend prosodie. Waar die onderskeid slegs in terme van uitspraak gemaak word, word daar van 'n aksent eerder as 'n dialek gepraat.


Brons is 'n legering (allooi) van koper met tin en ander metale. Die legering het 'n groengeel kleur, maar deur korrosie ontstaan daar dikwels 'n duidelike groen oksiedlaag op die oppervlak. Brons word gebruik om beelde en ander vorme te giet, asook vir die vervaardiging van onderdele wat in die ingenieurswese gebruik word. Voorbeelde hiervan is: ratte, kleppe, klokke, kanonlope, elektriese komponente, ens. Die hoofkategorieë van brons is: Aluminiumbrons; Loodbrons; Tinbrons en Silikoonbrons. Brons is die eerste allooi wat deur mense gebruik is. Die eerste volk wat brons gebruik het was die Egiptenare, ongeveer 3500 jaar v.C. Die tydperk word derhalwe die Brons-era genoem. Tradisioneel word brons gesien as die derde belangrikste eremetaal: 'n Bronsmedalje word aan die persoon wat 'n derde plek in 'n wedstryd behaal het toegeken. 'n Stuk brons. Fragment van 'n bronsbeeld van Marcus Aurelius.


Pskof (Russies: Псков; antieke spelling: Плѣсковъ, Pleskof) is ’n antieke stad in Rusland en die hoofstad van die federale deelgebied Pskof-oblast. Dit is aan die Welikaja-rivier geleë, sowat 20 km oos van die Russiese grens met Estland. Die bevolking in 2014 was 206 730. Die kerke van die Pskof-argitektuurskool is in 2019 deur Unesco as 'n wêrelderfenisgebied gelys. Lys van Wêrelderfenisgebiede (ru) Amptelike webwerf (en) (fr) Amptelike Unesco-bladsy Pskof-kremlin op NortFort.ru Stadsargitektuur – foto's (en) "Pskov". Encyclopædia Britannica. Besoek op 8 Julie 2019. Wikimedia Commons het meer media in die kategorie Pskof. (en) Toerisme-inligting oor Pskof op Wikivoyage Hierdie artikel is vertaal uit die Engelse Wikipedia Hierdie Rusland-verwante artikel is ’n saadjie. U kan help deur dit uit te brei.


Die PGE-minerale (ook: PGM) is dié groep van minerale wat platinumgroepelemente bevat en hierdie minerale is veral vir die mynbou van hierde seldsame en kosbare elemente uiters belangrik. PGE-mineral kom dikwels saam met chromiet voor. Die rede hiervoor is nogtans onduidelik. Die chromietrooster kan dalk hierdie elemente by hoë temperature in klein konsentrasies oplos en as 'versamel'rooster optree en by afkoeling weer uitskei. Ore Deposits and Mantle Plumes Franco Pirajno Springer Science & Business Media, 2013, ISBN 9401725020, ISBN 9789401725026


Werkersdag is 'n nasionale vakansiedag wat die werkers van 'n land huldig. Dit word in verskeie lande, insluitende Suid-Afrika gevier. Dit hou histories met die arbeidersbewegings en die Meidag-feesvieringe in ander dele van die wêreld verband. Werkersdag word sedert 1994 in Suid-Afrika waargeneem en val jaarliks op 1 Mei. Dit het sy oorsprong in die internasionale stryd van werkers en hul vakbonde vir solidariteit tussen werkers, hul soeke na regverdige indiensneming en die vestiging van menseregte en werkerregte in die werkplek. Voor 1994 is die dag deur vakbonde in Suid-Afrika vir protesoptogte teen die destydse apartheidsregering se rassebeleid ingespan. Lys van openbare vakansiedae in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Televisie (TV) is 'n telekommunikasiestelsel vir uitsaai en ontvangs van bewegende prente in monochroom (swart-en-wit), of in kleur, en klank oor 'n afstand oor te dra. Die term kan verwys na 'n televisiestel, 'n televisieprogram of die medium van televisie-transmissie. Televisie is 'n massamedium vir advertensies, vermaak en nuus. Televisie het in die laat 1920's in eksperimentele vorme beskikbaar geword, maar dit sou nog 'n paar jaar duur voordat die nuwe tegnologie aan verbruikers bemark sou word. Na die Tweede Wêreldoorlog het 'n verbeterde vorm van swart-en-wit TV-uitsendings in die Verenigde State en Brittanje gewild geword en televisiestelle het alledaags geword in huise, ondernemings en instellings. Gedurende die 1950's was televisie die primêre medium om die openbare mening te beïnvloed. In die middel van die 1960's is kleuruitsendings in die VSA en die meeste ander ontwikkelde lande bekendgestel. Die beskikbaarheid van verskeie soorte argiewe, soos Betamax- en VHS-videobande, hoëkapasiteit-hardeskywe, DVD's, geheuestokkies, hoëdefinisie- Blu-ray-skywe en digitale video-opnemers het kykers in staat gestel om vooraf-opgeneemde materiaal soos films tuis te kyk, na gelang van hul eie tydskedule.


Hierdie artikel handel oor die adellike titel. Sien Graaf (werktuig) vir die artikel oor die tuinimplement. Graaf (Duits: Graf, Nederlands: Graaf; vroulik gravin) is 'n adellike titel wat in Frankiese gebiede ontleen is aan middeleeuse Latyn – grāvius wat beteken het “koninklike bestuursamptenaar, toesighouer”. Die Latynse woord is weer afgelei van die Grieks grapheús wat skrywer beteken. Die titel is ekwivalent aan die Franse Compte en die Engelse Count en Earl. 'n Graaf het oor 'n gebied wat as 'n graafskap bekend gestaan het geheers. 'n Frankiese graaf was oorspronklik 'n beampte wat slegs uitvoerende gesag gehad het, maar wat sedert die 6de eeu ook voorsitter van die mallus (volksvergadering, regsbank – Lex Salica) was. Aangesien 'n koninklike bestuursamptenaar 'n hoë posisie was en dikwels ook 'n titel gehad het, het die betekenis ontwikkel tot ‘edelman van sekere rang’. Die betekenis ‘toesighouer, bestuurder’ leef voort in die Nederlandse dijkgraaf en Duitse Deichgraf wat verwys na 'n persoon wat behels is met die bestuur van 'n waterskap.


Toegepaste Wetenskap (Engels: Applied science) is die toepassing van bestaande wetenskaplike kennis om praktiese probleme mee op te los, soos die ontwikkeling van nuwe tegnologie en nuwe uitvindings. Velde van ingenieurswese is nou verwant aan die toegepaste wetenskappe. Die gebruik in industriële instellings word gewoonlik na verwys as navorsing en ontwikkeling (of R&D, wat vir Research and Development in Engels staan). Toegepaste Wetenskap verskil van Fundamentele wetenskap, wat daarop gemik is om ons kennis van die wêreld en die natuur uit te brei. Toegepaste wetenskap daarenteen poog om hierdie reeds bestaande wetenskaplike kennis op die wêreld rondom ons toe te pas. Hierdie artikel is ’n saadjie. Voel vry om Wikipedia te help deur dit uit te brei.


Die Olenjok (Russies: Оленёк / Оленек, Olenek; Jakoeties: Өлөөн, Ölöön) is 'n groot noord-vloeiende rivier in Siberië. Dié rivier, met 'n lengte van 2 292 km (1 424 myl), ontspring in die Sentraal-Siberiese Plato in die Krasnojarsk-krai. Aansluitend vloei dié rivier in 'n oostelike rigting deur die Jakoetië-republiek en bereik Olenjok. Vanaf hier vloei die Olenjok in 'n noordoostelike rigting en mond in 'n delta net wes van die Lena s'n in die Laptefsee uit. Die Olenjok se omgewing is gekenmerk deur die Taiga, wat by die kus verder noord in Toendra oorgaan. Dié rivier vries in Oktober en bly tot Mei-Junie onder die ys. "Olenyok River" (in Engels). Encyclopædia Britannica. Geargiveer vanaf die oorspronklike op 9 Augustus 2016. Besoek op 17 Augustus 2017. Wikimedia Commons het meer media in die kategorie Olenjok. Hierdie Rusland-verwante artikel is ’n saadjie. U kan help deur dit uit te brei.


Die Cookeilande (Engels: Cook Islands, luister (hulp·inligting); Cookeilandse Māori: Kūki 'Āirani) is 'n groep van 15 eilande in die suidelike deel van die Stille Oseaan en lê in Polinesië. Dit is 'n selfregerende eilandstaat in vrye assosiasie met Nieu-Seeland en word deur 54 lande erken. Die eilande is na James Cook genoem, maar hulle oorweeg tans 'n naamsverandering om die Polinesiese erfenis te weerspieël. Die 15 klein eilandjies beslaan 'n totale oppervlakte van 240 vierkante kilometer en het 'n bevolking van 17 518 in 2018 gehad. Die Cookeilande is in die weste van Frans-Polinesië, in die suide van Kiribati, in die ooste van Tokelau, Amerikaans-Samoa, Niue en Tonga en in die noordooste van Nieu-Seeland geleë. Die gebied se hoofstad en grootste stad Avarua is op die grootste eiland, Rarotonga, geleë. Die Cookeilande bestaan uit 15 eilande: Die volgende lande het formele diplomatieke betrekkinge met die Cookeilande gevestig. Rugby League is die gewildste sportsoort op die Cookeilande en word as nasionale sport beskou. Rugby, sokker en die vroue se netbal is ook gewild.


Die Magreb, ook gespel Maghreb (letterlik "sononder"; Arabies: المغرب العربي al-Maghrib al-ʻArabī, "die Arabiese Weste"; Berbers: ⵜⴰⵎⴰⵣⵖⴰ), ook genoem die Atlasstreek, is 'n streek in die noorde van Afrika. Net soos ander Mediterreense lande, was die Atlasgebied vanweë sy seeligging gedurig aan die invloede van die verskillende beskawingsgroepe blootgestel wat deur die geskiedenis om die beurt die Mediterreense gebied beheer het. Die Magreb kan ten beste begryp word wanneer dit beskou word in die lig van die talle ooreenkomste en verskille wat die streek ten opsigte van ander lande om die Middellandse See en ten opsigte van die Wes-Kaap van Suid-Afrika toon, asook ten opsigte van die kontraste met die res van Afrika. Geleë in die noordwestelike uithoek van Afrika, word die Magreb in die suide deur die Sahara van die res van Afrika afgesny, met die Middellandse See ten noorde en ten ooste, en die Atlantiese Oseaan ten weste daarvan. Die streek beslaan 'n totale oppervlakte van nagenoeg 750 000 km², wat gevorm word deur 95% van Marokko in die weste, 10% van Algerië in die middel, en 75% van Tunisië in die ooste.


Die Mekongrivier (Birmaans: မဲခေါင်မြစ်, Khmer: ទន្លេមេគង្គ, Lao: ແມ່ນ້ຳຂອງ, Thai: แม่น้ำโขง, Viëtnamees: Mê Kông, Chinees: 湄公河) is een van die wêreld se groot riviere. Dit is die wêreld se tiende langste rivier en die sewende langste in Asië. Die beraamde lengte is 4 350 km en die opvangsgebied beslaan 795 000 km². Vanaf die Hoogland van Tibet vloei die rivier deur die Volksrepubliek China se Yunnanprovinsie, Mianmar, Thailand, Laos, Kambodja en Viëtnam. Die uiterste seisoenale veranderinge in die vloei van die rivier en die teenwoordigheid van stroomversnellings en watervalle in die rivier maak dit moeilik om die rivier te bevaar. Van Kratie in Kambodja stroomopwaarts is net sekere dele van die rivier bevaarbaar en is daar maar net 'n paar klein geïsoleerde vlaktes wat vir rysverbouing geskik is. Suid van Phnom Penh vorm die Mekong ’n groot delta, wat een van die belangrikste rysverbouingsgebiede van Suidoos-Asië uitmaak. Die Mekong ontspring in die Tanglha-gebergte (6 000 m hoog), 'n bergketting noordoos van die Transhimalaja, in die Hoogland van Tibet.


Weerlig is 'n kragtige natuurlike elektrostatiese ontlading wat tydens 'n donderstorm ontstaan. Die skielike ontlading gaan gepaard met die uitstraling van sigbare lig asook ander vorme van elektromagnetiese straling. Die elektriese stroom wat deur die lug vloei verhit die lug baie vinnig en laat die lug uitsit in die vorm van 'n plasma wat akoestiese skokgolwe (donderweer) in die atmosfeer veroorsaak. Tydens die vroeë ondersoeke na die aard van elektrisiteit deur van die Leydenfles en ander instrumente gebruik te maak, het 'n aantal mense (onder ander Dr. Wall, Gray en Abbé Nollet) voorgestel dat daar 'n ooreenkoms was tussen die klein vonke en weerlig. Benjamin Franklin, die uitvinder van die weerligafleier, het gepoog om die teorie te toets deur 'n toringnaald te gebruik wat in Philadelphia opgerig sou word. Terwyl hy gewag het vir die voltooiing van die toring het ander navorsers (Dalibard en De Lors) te Marly, Frankryk die eksperimente uitgevoer wat later as die Philadelphia eksperimente bekend gestaan het soos uiteengesit in Franklin se boek. Franklin kry gewoonlik erkenning vir die eksperimente omdat hy die eerste was om dit voor te stel.


Guido Cavalcanti (1255 - 1300) was 'n Italiaanse digter en 'n vriend en rolmodel vir Dante Alighieri. Hy was in Florence gebore die seun van Cavalante de Cavalcanti. In Junie van 1300 was daar 'n burgeroorlog in Florence en Guido word verban na Sarzana. In Augustus 1300 reis hy terug na Florence en sterf aan 'n koors. Cavalcanti word beskou as een van die Italiaanse beste digters en was verwys as Dante se rolmodel. Hierdie artikel is ’n saadjie. Voel vry om Wikipedia te help deur dit uit te brei.


Menmaatre Seti I was ’n farao van die 19de Dinastie van Antieke Egipte. Hy was die seun van Ramses I en Sitre, en die pa van Ramses II. Nes met ander farao's is die presiese datum van sy bewind nie seker nie, maar datums wat dikwels aangegee word, is 1294-1279 v.C. en 1290-1279 v.C. Die naam Seti beteken "van Set", wat verwys na die god Set. Nes ander farao's het hy verskeie name gehad. Met sy troonbestyging het hy die praenomen of troonnaam "mn-m3‘t-r‘ " aangeneem, wat gewoonlik Menmaatre uitgespreek en as "Gevestig is die Regverdigheid van Ra" vertaal word. Sy nomen of geboortenaam, wat beter bekend was, was "sty mry-n-ptḥ" of Seti Merenptah, wat beteken "Man van Set, gelief by Ptah". Die Griekse priester Manetho het hom verkeerdelik beskou as die stigter van die 19de Dinastie en het gemeen hy het 55 jaar lank regeer, maar geen bewyse van so ’n lang bewind is al gevind nie.


Napier (Māori: Ahuriri) is 'n stad in Nieu-Seeland met sowat 59 000 inwoners. Op 3 Februarie 1931 verwoes 'n aardbewing van 7.9 op die Richterskaal groot dele van die stad Napier en Hastings; 256 mense het omgekom in Hawke's Bay. Napier was een van die Nieu-Seelandse gasheerstede tydens die Rugbywêreldbeker 1987, Krieketwêreldbeker 1992, Rugbywêreldbeker 2011 en Krieketwêreldbeker 2015. Hierdie artikel is ’n saadjie. Voel vry om Wikipedia te help deur dit uit te brei.


Die Vogese (Frans: les Vosges, Duits: Vogesen, vroeër ook Wasgenwald) is 'n bergreeks in die noordooste van Frankryk, wat 'n natuurlike grens tussen die geweste Lotaringe en Elsas vorm. Die bergmassief het sy naam ook aan die Lotaringiese département Vosges verleen. Die Vogese lê aan die westelike kant van die Rynvallei en strek in noord-noord-oostelike rigting van die gewes Franche-Comté en die omgewing van Basel (Switserland) tot by die gebied van Mainz (Duitsland). Die bergreeks lê heeltemal op Franse grondgebied, waar dit deur die geweste Franche-Comté, Lotaringe en Elsas loop, en word deur die Rynvallei van die Swartwoud (Duits: Schwarzwald) en deur die Col de Saverne van die Paltiese Woud (Duits: Pfälzerwald) geskei. Die hoogste bergspits is die Grand Ballon (wat soms ook Ballon de Guebwiller genoem word) met 'n hoogte van 1 424 meter. Die suidelike Vogese maak deel uit van die Parc naturel régional des Ballons des Vosges, terwyl die mees noordelike deel die Parc naturel régional des Vosges du Nord vorm.


Fra oftewel "Frater" (Italiaans vir "broeder") Filippo Lippi (omstreeks 1406 – 8 Oktober 1469), ook bekend as Lippo Lippi, was 'n Italiaanse skilder van die Quattrocento (15de eeu). Lippi is in 1406 gebore in Florence as die seun van Tommaso, 'n slagter, en sy vrou. Toe hy nog 'n klein kindjie was het albei sy ouers gesterf. Hy het gevolglik by sy tante Mona Lapaccia gaan woon; omdat sy te arm was om hom groot te maak, het sy hom in die naburige Karmeliete-klooster geplaas. Hy was maar agt jaar oud toe hy na die klooster vertrek het en daar met sy opleiding begin het. In 1420 is hy opgeneem in die gemeenskap van Karmeliete-broeders van die klooster van Santa Maria del Carmine, Florence. Hy het die volgende jaar op 16-jarige ouderdom sy godsdienstige gelofte in die orde afgeneem. Hy is omstreeks 1425 verorden as priester in die Katolieke kerk, en het tot 1432 in die klooster gebly.Giorgio Vasari, die eerste kunshistorikus van die Renaissance, skryf dat Lippi geïnspireer was om 'n skilder te word toe hy Masaccio se werke in die Karmeliete Kerk besigtig het.


James Edward Franco (gebore 19 April 1978) is ’n Amerikaanse akteur, rolprentmaker en toneelspelafrigter. Hy is vir sy rol in 127 Hours (2010) benoem vir ’n Oscar vir beste akteur. Hy is bekend vir rolle in aksieflieks soos die Spider-Man-trilogie (2002–2007), Milk (2008), Pineapple Express (2008), Eat, Pray, Love (2010), Rise of the Planet of the Apes (2011), Spring Breakers (2012), This Is the End (2013) en The Disaster Artist (2017), waarvoor hy ’n Golden Globe gewen het vir beste akteur in ’n komedie of musiekspel. Hy was ook die regisseur en medevervaardiger van laasgenoemde prent. Sy twee broers, Dave en Tom, is ook bekende akteurs. Franco is ook bekend vir sy werk op televisie. Sy eerste betaalde rol was vir ’n advertensie vir Pizza Hut, met ’n dansende Elvis Presley (wat 20 vroeër oorlede is), en sy eerste groot rol die karakter Daniel Desario in die komediedrama Freaks and Geeks (1999–2000), wat ’n kultusaanhang gehad het.


Arica is 'n hawestad van Chili aan die Stille Oseaan en die hoofstad van die noordelike Chileense streek Arica y Parinacota. Arica is ook 'n munisipaliteit in die provinsie Arica. Die stad lê 18 kilometer suid van die grens met Peru en vorm die hoofstad van die gelyknamige provinsie. Die bynaam van die stad is "stad van die ewige lente". Arica het 210 216 inwoners in 2012 gehad. Die stad was deel van Peru tot Chileense troepe dit in 1880 tydens die Salpeteroorlog verower het. Een van die bekendste gebeurtenisse tydens hierdie oorlog was die verowering van die Morro de Arica ("Kaap Arica") by die stad. Wikimedia Commons het meer media in die kategorie Arica. (es) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


’n Dwergplaneet is ’n hemelliggaam met die massa van ’n planeet, maar wat nie aan al die vereistes vir ’n planeet voldoen nie en nie ’n maan is nie. Volgens die Internasionale Astronomiese Unie (IAU), die amptelike liggaam vir sterrekundige benaming, is ’n dwergplaneet ’n hemelliggaam in die Sonnestelsel wat aan die volgende vier vereistes voldoen: Dit wentel om die Son. Dit besit voldoende massa dat sy eie swaartekrag rigiede liggaamskragte oorwin en die liggaam ’n hidrostatiese ewewigsvorm (’n amper sferiese vorm) laat aanneem. Dit is nie in staat om ander voorwerpe in die omgewing van sy wentelbaan uit die weg te ruim nie. Dit is nie ’n natuurlike satelliet (maan) nie. Die term "dwergplaneet" is in 2006 aangeneem as deel van ’n klassifisering van liggame wat om die Son wentel nadat al hoe meer voorwerpe verder weg as Neptunus ontdek is wat net so groot soos Pluto is, asook die ontdekking van ’n nog swaarder liggaam, Eris.


Halley se Komeet, amptelik 1P/Halley, is die bekendste kortperiodekomeet en is elke 75–76 jaar van die Aarde af sigbaar. Dit is die enigste kortperiodekomeet wat duidelik met die blote oog van die Aarde af gesien kan word en dus die enigste komeet wat die gewone mens twee keer in sy lewe sal sien. Ander komete wat met die blote oog gesien kan word, is dalk helderder en skouspelagtiger, maar kan net een keer in ’n duisend jaar hul verskyning maak. Halley se kom en gaan in ons Sonnestelsel is reeds van minstens 240 v.C. deur sterrekundiges waargeneem en aangeteken. Duidelike rekords van die komeet se verskynings is in China, Babilonië en Middeleeuse Europa gemaak, maar dié skrywers het nie geweet dat dit dieselfde komeet is nie. Die Engelse sterrekundige Edmond Halley, na wie dit genoem is, was die eerste persoon wat (in 1705) vasgestel het die komeet keer periodiek terug na die binneste Sonnestelsel. Halley se Komeet het in 1986 die laaste keer hier sy verskyning gemaak en sal weer in middel 2061 van die Aarde af te sien wees.


Coetzee of Coetsee is 'n Afrikaanse van wat algemeen in Suid-Afrika onder Afrikaners voorkom. Die stamvader van hierdie van in Suid-Afrika was Dirk Coetsee (gebore 1655), wat in 1679 by die Kaap aangeland het. Hy woon vir vier jare aan die Kaap toe hy na Stellenbosch verhuis. Hy was na 1685 in kerklike bediening, eers as diaken en later as ouderling, en na 1687 sit hy in die kollege van heemrade. In 1706 word hy kaptein van die Stellenbosch-infanterie. In 1682 versoek hy en kry van Simon van der Stel eiendom wat later as Coetsenburg bekend sou staan, geleë digby die dorp Stellenbosch. Ook het hy 'n stuk bouland in Jan Jonker's Hoek, onder die groot berg, genaamd Assagai Bosch. Hy was getroud met Sara van der Schulp. Abel Coetzee, (1906–1975), professor in Afrikaanse Taal- en Volkskunde Aletta Coetzee, (1894–1978), eggenote van prof. J. Chris Coetzee Allister Coetzee, (gebore 1963), Suid-Afrikaanse professionele rugbyafrigter Ampie Coetzee, (gebore 1939), professor in Afrikaans-Nederlands en uitgewer Blaar Coetzee, (1914–1974), Suid-Afrikaanse politikus, ambassadeur, koerantman, sakeman en boer Charl Coetzee, Suid-Afrikaanse gholfspeler.


Planeet is die algemene term vir 'n groot hemelliggaam wat rondom 'n ster wentel, maar wat nie 'n maan of self 'n ster is nie, rond is deur sy eie swaartekrag, en genoeg swaartekrag het om ander voorwerpe in sy eie wentelbaan te verwyder (laasgenoemde is die rede waarom Pluto afgegradeer is na dwergplaneet status, en Ceres in die Asteroïdbelt ook nie as 'n planet beskou word nie.) Die term kom van die Griekse woord πλανήτης, planētēs, wat swerweling beteken. Die naam is gekies aangesien antieke waarnemers gesien het dat die planete in die hemelruim rondbeweeg, teenoor die normale sterre wat staties ten opsigte van mekaar bly. Tans erken die Internasionale Sterrekundige Vereniging agt planete in ons sonnestelsel. Pluto, wat sedert sy ontdekking as die negende planeet beskou is, is in 2006 herklassifiseer as 'n dwergplaneet. Die proses waardeur planete gevorm word, is nie heeltemal duidelik nie. Die algemene teorie is tans dat 'n nuwe ster uit 'n newelwolk onder die invloed van swaartekrag vorm. Die oorblyfsels van die wolk vorm dan 'n skyf van ruimtestof en gas wat rondom die ster wentel.